حیزبێكی توركیا: لە حكومەتی ئایندە هێرشی سەر كوردان كۆتایی دێت - تۆڕی میدیایی خەڵک\nحیزبێكی توركیا: لە حكومەتی ئایندە هێرشی سەر كوردان كۆتایی دێت\nئەرجومەند ئاغدنیز سەرۆكی پارتی زەحمەتكێشانی توركیا رایگەیاند تەنیا ڕێگای چوونە دەرەوەی ئەو وڵاتە لە تەنگەژەكانی ئێستا چارەسەری پرسی كورد و هاوپەیمانی لە نێوان پارتە چەپەكانە بەپێی ئاژانسی مێهر.\nئاغدنیز، لە ئەو بەیاننامەدا بە ڕەخنە لە گوتاری هاندەرانەی حكومەتی توركیا و خودی ڕەجەب تەیب ئەردۆغان سەرۆك كۆماری ئەو وڵاتە، دەڵێت ئەردۆغان بە ئەو گوتارە ڕەگەزپەرستانە و سەركوت كەرانە و گوشارە لەسەر خەڵك، ناتوانێت بەر بە كەم بوونەوەی دەنگەكانی بگرێت.\nناوبراو ڕایگەیاند كە لە حكومەتی داهاتوو پرسی كورد دەبێ بە شێوەی ئاشتیخوازانە و دیمۆكراتیك بە پێی بەرابەری تەواوی مافی نەتەوەیی چارەسەر بكرێت. زمانی فەرمی دەوڵەتی زۆرەملێ دەبێ هەڵبوەشێتەوە و بە هەموو گەلان ماف بدرێت تا بە زمانی دایكی لە خزمەتی گشتی بەهرەمەند بێت.\nبە پێی ئەو بەیاننامە لە حكومەتی داهاتوو هەر جۆرە ئۆپراسیۆنێكی دەرەوەی سنووری دەبێ ڕابگیردرێت، سیاسەتی فرەخوازی و گەورە كردنەوەی وڵات كۆتایی بێت، پێوەندی لەگەڵ وڵاتانی دراوسێ لە سەر بنەمای یەكسانی، بەرژەوەندی بەرانبەر دەستێوەرنەدان لە كاروباری ناوخۆیی وڵاتانی دیكە، ڕێز بۆ مافی سەروەری و یەكپارچەیی خاك پێك بێت.


14/7/2020 03:42 PM\nئەگەر ئێوەش لەو کەسانەن وا بە قژی تەڕەوە ئەخەون ئەبێ بزانن کە ئەم کارە چەندین زیانی هەیە و ئەبێ پێداچوونەوە بەم خووەی خۆتاندا بکەن. لەدرێژەدا بەشێک لەو زیانانه دەخەینە روو.\nزیان بە پێستی سەر ئەگەیەنێت\nزۆر کەس گلەیی لەوە دەکات کە پێستی سەری دەخورێت و لای وایە هۆکاری سەرەکی ئەم کێشەیە ئەگەڕێتەوە بۆ ئەو شامپۆیەی بەکاری ئەهێنێت، بەڵام لەوانەیە ئەم هەستە ناخۆشە هۆکارەکەی خەوتن بە قژی تەڕەوە بێت. خەوتن لەسەر باڵنجی تەڕیش ئەتوانێ هەمان کێشە دروست بکات. کاتێک بە قژی تەڕەوە ئەخەوین لەڕاستیدا کەشێکی لەبار بۆ گەشەکردنی بەکتریاکان دروست دەکەین.\nتاڵە قژەکان گرێ ئەدرێن پێکەوە\nمووی تەڕ زۆر ناسکە. کاتێک بە بێ وشک کردنەوەی قژەکانتان ئەخەون تاڵە مووەکا لە یەک گرێ ئەدرێن و کاتێک بەیانی لەو خەو هەڵدەستن بە هیچ جۆرێک شانە ناکرێن. ئەم بابەتە ئەبێتە هۆی سترێسێکی زۆر لە سەرەتای رۆژدا.\nئەبێتە هۆی ژانەسەر\nقژی تەڕ ئەبێتە هۆی کەم بوونەوەی گەرمی جەستە و ئەمەش ژانەسەری لێ ئەکەوێتەوە، چونکە جەستە هەوڵ ئەدات گەرمیی خۆی رابگرێت. هەندێک کەس جگە لەوەی قژیان تەڕە خاولییەکیشی تێوە ئەپێچن؛ ئەم کارە جگە لەو خاڵانەی ئاماژەمان پێکرد لەوانەیە سیستەمی خەوەکەشت بشێوێنێت.\nپێستی دەموچاو ئەورووژێنێت\nخەوتن بە قژی تەڕەوە جگە لە پێستی سەر کاریگەری لەسەر پێستی دەموچاویش هەیە. کاتێک لەو خەودا ئەجووڵێنەوە قژەکان ئەکەون بەسەر دەموچاودا و تێکەڵاوبوونی قژی تەڕ و گەرمی ژوورەکە دەتوانێ شوێنێکی باش بۆ گەشەکردنی بەکتریا و مایکرۆبەکان پێک بهێنێت.


وه‌زاره‌تی ده‌ره‌وه‌ی عێراق: گه‌ڕانه‌وه‌ی كۆچبه‌ران به‌رده‌وام ده‌بێت - رۆژنامه‌ی خه‌بات\nوه‌زاره‌تی ده‌ره‌وه‌ی عێراق: گه‌ڕانه‌وه‌ی كۆچبه‌ران به‌رده‌وام ده‌بێت\nگوته‌بێژی وه‌زاره‌تی ده‌ره‌وه‌ی عیراق ئه‌مڕۆ پێنجشه‌م ڕایگه‌یاند، گه‌شته‌كانی گه‌ڕانه‌وه‌ی كۆچبه‌ران له بیلاڕووسیاوه بۆ عێراق كۆتایی نایه‌ت و به‌رده‌وام ده‌بێت.\nئه‌حمه‌د سه‌حاف گوته‌بێژی وه‌زاره‌تی ده‌ره‌وه‌ی عیراق ڕایگه‌یاند: وه‌زاره‌تی ده‌ره‌وه‌ی عێراق چه‌ند شاندێكی كوسنوڵییه‌ی ناردۆته پایته‌ختی بیلاڕووسیا و توانیویانه زۆرێك له شوێنه جوگرافییه‌كانی سنووری نێوان بیلاڕووسیا و لیتوانیا و لاتڤیا و پۆڵه‌ندا به‌سه‌ر بكه‌نه‌وه، كاریشمان پێدانی پاسپۆرته بۆ هه‌موو ئه‌و كه‌سانه‌ی پاسپۆرته‌كانیان به‌هه‌ر هۆكارێك بێت له‌ده‌ستداوه.\nزیاتر گوتی: ئه‌مڕ پێنجشه‌م توانیمان په‌ڕاو بۆ 340 كۆچبه‌ری عێراق ته‌واو بكه‌ین و هه‌روه‌ها زیاتر له 70 پاسپۆرتیش بۆ كۆچبه‌ران دروستكران.\nئه‌حمه‌د سه‌حاف گوتیشی: وه‌ك كاروانی یه‌كه‌م ئه‌مڕۆ پێنجشه‌م توانیمان به فڕۆكه‌یه‌كی تایبه‌ت 430 كۆچبه‌ر بگه‌ڕێنینه‌وه و ئێواره‌ی ئه‌مڕۆش فڕۆكه‌كه له فڕۆكه‌خانه‌ی نێوده‌وڵه‌تی هه‌ولێر نیشته‌وه، دواتریش بۆ گواستنه‌وه‌ی كۆچبه‌ره عێراقییه‌كانی تر فڕۆكه‌كه به‌ره‌و شاری به‌غدا به‌ڕێ كه‌وت.\nگوته‌بێژی وه‌زاره‌تی ده‌ره‌وه‌ی عیراق ئاماژه‌ی به‌وه‌شدا كه ئه‌مه دوایین گه‌شتی گواستنه‌وه‌ی كۆچبه‌ران نابێت و به‌رده‌وام ده‌بن له ناونووسینی هاووڵاتییان و پێدانی پاسپۆرت تا بتوانن به سه‌لامه‌تی بگه‌ڕێنه‌وه وڵات.\nبابه‌تی پێشوو سەرۆکی حکوومەتی ھەرێمی کوردستان: خۆشحاڵم بە سەلامەتی گەڕانەوەی هاووڵاتییەكانمان\nبابه‌تی دواتر باش ھاتی و پاک رۆیشتی


جەواد زەریف لەبەرامبەر قسەکانی تیلرسن دژکردەوەی نیشان دا\nزایینی: ٢٣-١٠-٢٠١٧ - هەتاوی: ١٣٩٦/٠٨/٠١ - ١١:١٩ تاران قه‌باره‌ی فۆنت:\nکوردستان میدیا: پاش چاوپێکەوتنی وەزیری دەرەوەی ئامریکا و لێپرسراوانی عەرەبستانی سعودی و لێدوانەکانیان بەرامبەر بە ئێران، دژکردەوەی ڕێژیمی کۆماری ئیسلامی لێکەوتەوە.\nڕێکس تیلرسن، وەزیری دەرەوەی ئامریکا لە چاوپێکەوتنیدا لەگەڵ پاشای عەرەبستان و لە پرێس‌کۆنفرانسێکی هاوبەشدا لەگەڵ عادڵ ئەلجۆبەیر، هێرشی کردە سەر ڕێژیمی تاران و وتی: ئێستا کە شەڕ دژی داعش لە عێراق کۆتایی پێهاتووە پێویستە میلیشیاکانی بەستراوە بە تاران لە عێراق بچنه دەرەوە.\nتیلرسن باسی لەوەش کردووە ئێمە سەقامگیریمان لە ناوچە و لە عێراق دەوێت و ئەمەش دژی بەرژەوەندییەکانی کۆماری ئیسلامییە و هەروەها باسی سپای تێرۆریستی پاسداران کرا و لەو بارەیەوە ڕایگەیاند: داوا لە هەموو وڵاتان و کۆمپانیاکان بەتایبەت لە ئورووپا دەکەین کە پشتیوانی لە گەمارۆ ئابوورییەکانی سەر سپا بکەن تاکوو ئەم ڕێکخراوە چیدیکە نەتوانێت تەڕاتێن لە ناوچەکەدا بكات و نائارامی پێک بێنێت.\nهەر لەمبارەوە ئەلجۆبەیریش جارێکی دیکە هێرشی کردە سەر سیاسەتەکانی کۆماری ئیسلامی و بە هەواڵنێرانی ڕاگەیاند: ئێمە بە جیددی نیسبەت بە مەترسییەکانی ڕێژیمی تاران وتووێژمان کردووە.\nلەو پێوەندییەدا جەواد زەریف وەزیری دەرەوەی ڕێژیمی ئێران ڕایگەیاند: قسەکانی تیلرسن و سەرانی عەرەبستان مایەی شەرمەزارین و داوا دەکەم بۆچوونەکانی خۆی چاک بکات و واز لە پشتیوانی کردنی سعوودیە بێنێت کە منداڵ و پەککەوتەکانی یەمەن دەکوژێت.\nقسەکانی زەریف ئاماژەیەکن بۆ پشتیوانییەکانی سعوودیە لە دەوڵەتی فەرمی یەمەن کە دژی حوسییەکانی سەر بە ڕێژیمی ئێران شەڕ دەکات.\nپێویست بە ئاماژەیە کە لەم سەفەرەی تیلرسن بۆ ڕیاز، ناوبراو خوازیاری پێکهێنانی بەرەیەکی هاوبەش لە نێوان وڵاتانی عەرەبیی ناوچە دژی تاران بوو.\nهەواڵدەری ئاسوشیتێدپرێسیش لە ڕاپۆرتێکدا ئاشکرای کردووە کە مەبەست لەو بەرە نوێیە "بەستنی دەرگاکانی پەیوەندیی جەهانی عەرەب بە ڕووی ڕێژیمی ئیسلامیی تاران و ڕووبەڕووبونەوەی نفووزی ڕۆژ بە ڕۆژ زیاتری ئەو ڕێژیمەیه لە ناوچەکەدا".


هەپەگە؛ فەرماندەیەكی سوپای توركیا كوژرا – تۆڕی میدیایی خەڵک\n2020/02/13 - 6:45 PM\nناوەندی هێزەكانی پاراستنی گەل ڕایدەگەیەنێت ، لە ئەنجامی چالاكیەكی گەریلاكانیان لە ناوچەی باشانی ئیدر فەرماندەیەكی سوپای توركیا لە گەڵ سەربازێكی دیكەدا كوژران، دەشڵێت،”فڕۆكەجەنگییەكانی توركیاش بۆردومانی هەرێمی ئاڤاشین-یان كرد”.\nناوەندی ڕاگەیاندنی هێزەكانی پاراستنی گەل- هەپەگە ئەمڕۆ پێنجشەممە 13-2-2020، لە ڕاگەیەندراوێكدا بڵاوكردەوە، لە چوارچێوەی هەنگاوی شۆڕشگێڕیی سەركەوتندا، هێزەكانیان 12ی ئەم مانگە كاتژمێر 2:00ی دوانیوەڕۆ لە ناوچەی باشانی ئیدر دژی سەربازانی ناو بنكەی سەربازی ئایدنلار چالاكییان ئەنجامدا، لە ئەنجامدا دوو سەربازی سوپای توركیا كوژران، كە یەكێكیان فەرماندەی بنكە سەربازییەكە بوو و هێزەكانیان سەركەوتووانە گەڕانەوە بارەگاكانیان.\nڕاشیگەیاندووە، 11ی ئەم مانگە فڕۆكە جەنگییەكانی سوپای توركیا كاتژمێر 3:50 خولەكی دوانیوەڕۆ، گردی سولەیمان لە هەرێمی ئاڤاشین و كاتژمێر 11:00 ی شەو مەیدانی سیدا-یان لە زاپ بۆردوومانكرد، لەو بۆردوومانانەدا زیانێك بەر هێزەكانیان نەكەوت.\nسوپای توركیاناوەندی هێزەكانی پاراستنی گەلهەپەگە\nعەفرین؛ ٧ چەكداری سەر بە سوپای توركیا كوژران 19 دیكەش برینداربوون\n2020/04/04 - 1:50 PM\nكاندیدی ڕاسپێردراو بۆ پێكهێنانی كابینەی حكومەتی عیراق ڕایدەگەیەنێت، بە ئەرێنییەوە بۆ چارەسەری پرسە هەڵپەسێردراوەكان لەگەڵ حكومەتی هەرێمی كوردستان دەڕوانین، بۆ ئەوەی بگەینە لێكتێگەیشتنێكی هاوبەش كە تێیدا ڕەچاوی جێبەجێكردنی دەستوور كرابێت و ڕێز لە هاوبەشی بگرێت و یەكێتی نیشتمانی بەهێز بكات.\nعەدنان زورفی كاندیدی ڕاسپێردراو بۆ پێكهێنانی كابینەی نوێی حكومەتی عیراق، كارنامەی حكومەتەكەی پێشكەشی پەڕلەمانی عراق كرد و لەبارەی پرسی كێشەكانی نێوانی هەرێم و ناوەند ئاماژە بۆ ئەوە دەكات، لە پاڵ گرنگیدان بە حەشدی شەعبی، گرنگی بە هێزی پێشمەرگە دەدرێت و وەك بەشێك لە سیستەمی بەرگری عیراق لە قەڵەمی دەدەین.\nناوبراو ئاماژە بۆ ئەوەش دەكات، دووبارە شانەی قەیرانەكان دروست دەكەینەوە و پەلە دەكەین لە پەسەندكردنی یاسای بودجەی 2020 و ڕەوانەكردنی بۆ پەڕلەمان بۆ پێداچوونەوە و پەسەندكردنی.\nئاشكراشیكردووە، ئەنجامدانی هەڵبژاردنی پێشوەختە بە نوێنەرایەتی دەستەیەك لە ژێر چاودێری نەتەوە یەكگرتووەكان، لە ماوەی ساڵێك لە پێكهێنانی كابینەكەی تێپەڕ نەكات.


بەڵێ منم www بێگومان بە کوردیش قسە دەکەم | kurditgroup\nبەڵێ منم www بێگومان بە کوردیش قسە دەکەم\nبەڵی منم www کە توانام هەیە بە چەندەها زمان قسە بکەم، بێگومان ئەمجارە بە کوردیش قسە دەکەم.\nئێستا دەتوانی دۆمەین بە زمانی کوردی لە زۆربەی کۆمپانیاکەنی تایبەت بە تۆمارکردنی دۆمەین بە زمانی کوردی تۆماربکەی، بەڵام لە هەندێک کۆمپانیایە عەرەبیەکان هێشتا کێشەی ماوە، ماوەک پێش ئێستا ئاگادارم کردنەوە لە کێشەکە، بەڵام هێشتا چارەیان نەکردووە، پێشتریش ئاگاداری کۆمپانیایەکی بیانیم کردبۆوە لە زیادکردنی زمانی کوردی سۆرانی، بەڵام خۆشبەختانە ئەمانیش زیادیان کرد، پێشتر عەرەب و فارسیان زیادکردبوو ئێستا کوردی سۆرانیشی بۆ زیادکراوە، بەڵام نرخەکە کەمێک لایان گرانە، بەڵام لەم هەواڵە تیشک دەخەمە سەر چۆنیەتی تۆمارکردن و چۆنیەتی جێبەجێ کردنی، وە ئەم کۆمپانیایەی توانای تۆمارکردنی ئەم جۆرە دۆمەینانەیان کە هەیە بە نرخێکی هەرزان.\nئێستا دەتوانی لەم کۆمپانیانەی کە تایبەتت بە تۆمارکردنی دۆمەین، دۆمەین بە زمانی کوردی تۆمار بکەی بە مەرجێک پشتیوانی IDN (ناوی دۆمەینی نێودەوڵەتی) بکات وە ئی زمانی کوردی سۆرانی، چونکە هەندێکیان پشتیوانی کوردی سۆرانی ناکەن، وە کێشەشی هەیە لە پیتەکانی (ک،ۆ،ڵ، وە هیتر...).\nبەڵام لەم کۆمپانیایە بەناوبانگە [url=http://www.dynadot.com]dynadot.com[/url] بێ کێشە بە زمانی کوردی دەتوانی تۆماری بکەی، تەنها لەبیر نەکەی لەکاتی تۆمارکردنی دۆمەینەکە، دەبێت زمانی نوسینی دۆمەینەکە هەڵبژێریت، کە ئەمیش کوردیە، وەک لەم وێنەیەی خوارەوە دیاریکراوە.[img]http://find.ba/logo/kig/www-kurdish1.png[/img]\nیاخوود لە کۆمپانیای [url=http://www.webnames.ca]webnames.ca [/url]بەهەمان شێوە دەتوانی دۆمەینی بە نوسراوی کوردی تۆماربکەی، وەک لەسەرەوە ئاماژەم پێکرد، لەم کۆمپانیایەش دەبێت زمانی کوردی هەڵبژێریت لە پڕۆسەی جێبەجێکردنی تۆمارکردنی دۆمەینەکە.\nئێستا وێبگەڕی کڕۆم، پشتیوانی ئەم جۆرە دۆمەینانە دەکاتی بەهەمان شێوە لە کلیکی دەستی ڕاستیش، واتا هەر کاتێک کلیکی دەستی ڕاست لەسەر هەر دۆمەینێکی نوسراوی کوردی بێت، ڕاستەوخۆ هەڵبژاردەی go to دەداتێ بۆ چوونەناو ماڵپەڕەکە، لە بڕێ هەڵبژاردەی گەڕان بە دوای، وەک لەم وێنەیەی خوارەوە ڕوونکراوەتەوە.\nئێستا بۆ نموونە: گەر لە وێبگەڕی کڕۆم بنووسیت، [url=http://xn--ihba90a.net/]tv.کنن[/url] ڕاستەوخۆ دەتگوازێتەوە بۆ ماڵپەڕەی سەرەکی کەناڵی KNN, بە هەمان شێوە گەر بنووسیت [url=http://xn--mgbgnhl7j82a.tv/]tv.کوردستات[/url] ڕاستەوخۆ پەڕەی سەرەکی ماڵپەڕی کەناڵی کوردسات دەکرێتەوە.\nئێستا حەقە دامودەزگایە حکومی و نا حکومی و ڕێکخراوەکان هەوڵی تۆمارکردنی ئەم جۆرە دۆمەینە بدەن، چونکە ئێستا فڕسەتە ئەم دۆمەینانە سەرجەمی ئامادەیە بۆ تۆمارکردنی، بۆ نموونە، gov.هەرێمی-کوردستان یاخوود tv.کوردستان وە چەندەهای تر.\nهەروەها ێستا لەبڕی com کراوەتە (کوم) بەڵام کێشەکەی ئەمەیە ئەم پیتی (ک) کوم بە شیفت و دوگمەی K کاردەکات، چونکە بە تەختەکلیلی عەرەبی جێگیرکراوە، هیوادارم ئەم کێشەیەش چارەسەربێت لە داهاتوو.\nبۆ وەرگێڕانی دۆمەینەکە بۆ پیتی لاتینی، ئەمە بەکاربهێنە [url=mct.verisign-grs.com]mct.verisign-grs.com[/url] چونکە ئیشت زۆر بەمە دەبێت، زیرەک بەو بیدۆزەوە بۆ....؟\nدەستخۆش کاک هۆژان بۆ ئەو هەواڵە\nبۆ زانیاری تەماشای ئەم بابەتەش بکە http://www.dotku.org/Ku/?p=85\nدەستخۆش حاجی قادر :) دڵخۆشم!\nگۆدادی و نەیمیش پاڵپشتی دەکات.\nدەست خۆش. منیش ئێستا دۆمەینێک تۆمار دەکەم.\nلە دوا کۆنگرەی ئایکان باس لەسەر ئەوە کرا، دەبێ هەموو پاڵپشتی یونیکۆد بکەن، یەک ئەپلیکەیشنیش ڕێکی دەخات لەو کۆمیتەیەی ئایکانەوە،\nئاکار دۆمەینی چیت کڕی؟\nئەمەش فۆروارد بکەین بۆ کوردئایتیگروپ؟\nwww.dreamhost.comیش لە پشتیەوەیە\nکاک ئاراس ئەم دۆمەینە.\nڕاک.com دوو جار هەوڵمدا، کەچی لە دۆخی کڕینەکە دەڵی شکستی هێنا نازانم بۆ.\nبیرمان نەچێ، کێشەکان ئەنجا زەقققق ئەبنەوە!\nلە کۆتایدا تۆمارم کرد لە ڕێی dynadot.comوە.\nکاک هیوا وەکوو چی؟\nکاتێ پارکی دەکەین دەبێ ئەو کۆدانەی تر بنووسین کە بۆمان هاتووە نەوەک ڕاک.com ەکە. ئەوەی من [url=http://xn--mgb3t6b.com]xn--mgb3t6b.com[/url].\nکاکە ئاکار وەکوو: [.]کوم = ك+وم نەک ک+وم کە لەسەر شیفتە لە هەموو کیبۆردەکانمان.وەکوو سوور بوون لەسەر بەکارهێنانی دووچەشمە لەلایەن هەندێکەوە!\nوەکوو ئەوەی کە کەس نازانێ "وو" پیتە یان جوت پیت.\nوەکوو نەبوونی ستانداردێکی هەر ۳۳/۳٤/۳٦ پیتەکە!\n:D ئەشهەدوو، بەڵام لە ئێستادا شتێکی باشە بۆ ئێمەی کورد.\nکاک ئاراس دۆمەینێک بۆ زکورد تۆمار نەکەین؟\nیەکجاری بە کۆدی عەرەبیش تۆمارم کرد. راك.com\nدەست خۆش کاک ئارس، ئەوەی لە [url=http://www.dotku.org]dotku.org [/url]جوان ڕوونکراوەتەوە، خۆشبەختانە ئێستا زۆربەی چارەکروا، خۆی dotkurd.org بناغەی پاشگری ku. ئەم ماڵپەڕەیە زۆر گرنگە وەک بیرهێنانەوەک بمێنێت، وایا ئایکان سەری مارەکەیە، کاک ئاراس ئەرێ پڕۆسەکەی گەیشت بە کوێ هی ku.؟\nکاک ئاکار، بەڵێ هەر لە [url=dynadot.com]dynadot.com[/url] تۆماری بکە ئەوێ باشە ئاسان و هەرزانیشە.\nبەڵام ناوی کوردستان هەمووی گیراوە دیارە کۆمپانیاکان بۆ موستەقبەل بەکاری دەهێنن.\nکاک هیوا، ئەو کێشەیەی (ک) چارەبووبا لەگەڵ .کوم زۆر جوان دەگوونجا، ئاگادارم کردۆنەتەوە، بەڵام لەژێر دەستی عەرەبەکانە، زەحمەتە هەر گوێشمان لێڕابگرن، وە زەحمەتە چاکی بکەن، چونکە ئەم ک لەلای وان بە ك نووسراوە. دەی هەڵەبجە.com تۆماربکە، ئەگینا ئەو وێنەیەی پڕۆفایلەکەت لێ دەستێنینەوە....\nڕاستە؛ هەرچەندە لە گۆدادی و نەیم هەوڵمدا بێ سوود بوو، چونکە هەموو بەژدارییەکانم لەوێن وتم با ئەمیش لەوێبێ، بەڵام بێ سوود بوو. بە چەند کرتەیەک لە [url=http://www.kurditgroup.org/comment/dynadot.com]dynadot.com[/url] تۆمارم کرد.\nکاک هۆژان ئەوەی کوردستان، حکومەتی هەرێم داوای .krd کردوە:\nئەمساڵ پرۆسەکەی تەواو دەبێت و دەتوانیت: www.chitan.krd بگریت.\nفەرموو کاکە هۆژە :) چەن کاتژمێرێکی ئەوێت تا redirect بکەوێتە کار. کارێ قورسترمان پێ بسپێرە :)\n17 / Hozhan\nکاک ئاراس، دەی هیوادارین بکەوێتە کار ئەم ساڵ، خۆی krd. پاشگرێکە لەگەڵ زۆر ناوی ورووژێنە دەگوونجێت. www.machi.krd\nکاک هیوا دەستەکانت خۆش، جوانە.\nبەڵام کاک [url=http://www.kurditgroup.org/u/hozhan]Hozhan[/url] دوای نەبزووێن دەبێ بزووێنێ بێ، واتە ئەو ماچی.کردە دەبێ کردەکەی بە Kird بنووسرێ. پڕۆسەی ماچەکە کێشەی تێ دەکەوێ.\nکاک ئاراس، ئایا kuەکە، زۆر گونجاوتر نەبوو؟ ئەمە کاک بۆتان پێشنیاری کردووە؟\n[url=http://kurditgroup.org/t/%D9%87%DB%95%DA%B5%DB%95%D8%A8%D8%AC%DB%95com-%D8%A8%DB%95-%D8%B9%DB%95%D8%B1%DB%95%D8%A8%DB%8C-%D8%AA%DB%86%D9%85%D8%A7%D8%B1-%D8%A8%D9%88%D9%88-%D9%86%DB%95%DA%A9-%DA%A9%D9%88%D8%B1%D8%AF%DB%8C%D8%9F]لانی کەم لە dreamhost هەڵبژاردنی Kurdish/KUR بۆهەر ناوێکی پیتی عەرەبی سەرناگرێت[/url]


11:59 - 19/01/2020\n١٩ هەزار کۆمپانیا خۆیان دزیوەتەوە لە باجدان\nئەنجومەنی وەزیران، هەموو ئەو ڕێکارانەی ڕاگرتووە، کە ببوونە هۆی ئەوەی هەندێک کەس و کۆمپانیا بە شێوەیەکی نایاسایی لە باجدان ببەخشرێن.. بەشێک لە قسەکانی مەسرور بارزانی سەرۆکی حکومەتی هەرێمی کوردستان ٧/١٢/٢٠١٩\nخەڵک هەمووان دەیزانن کە حزب و شەخسی دەسەڵاتداری ناو حزب، کۆمپانیایان هەیە و دەسەڵات ئاسانکارییان بۆ دەکات. بەڵام هەموو کەس نازانێ کە بەشی زۆری ئەو کۆمپانیایانە ملهوڕانە باجیش نادەن.\nبۆ ئەو کەسانەی چاودێری و بەدواداچوونیان هەیە بۆ پرسی گەندەڵی و خراپ بەکارهێنانی دەسەڵات، ئەم قسانەی مەسرور بارزانی شتێکی ئاسایین، چونکە ئەم کەرتە پڕیەتی لە نادادپەروەریی و گەندەڵی وێرانکەر.\nله ٢٩ هه‌زار كۆمپانیاى تۆماركراو لە هەرێمی کوردستان ١٩ هه‌زاریان باج ناده‌ن\nنیواو نیو بەخشین!\nئەوەی مەسرور بارزانی دەیڵێ کە هەندێک کەس و کۆمپانیا بە نایاسایی بەخشراون، ئایا هەندێکە؟\nبەگوێرەی بەدواداچوونێکی پەیسەر، له ٢٩ هه‌زار كۆمپانیاى تۆماركراو لە هەرێمی کوردستان ١٩ هه‌زاریان باج ناده‌ن و ئەم خۆدزینەوەشیان بۆ چووەتە سەر.\nهەر به‌پێى به‌دواداچوونه‌كانى په‌یسه‌ر بۆ ئەم پرسە هەستیارە، ئه‌نجومه‌نى وه‌زیران لە هەفتەکانی کۆتایی ٢٠١٩دا چه‌ند نووسراوێكى ده‌ركردووه تا پێداچوونه‌وه بكرێت به سیسته‌مى باج و هێنانه ژێربارى ئه‌وانه‌ى چاوپۆشییان لێکراوە.\nفێڵکردن لە یاسا\nلە داتایەکدا کە دراوەتە پەیسەر، تەنیا بۆ ساڵەکانی ٢٠١٧ – ٢٠١٨ بێجگە لەوانەی بەخشراون و چاوپۆشییان لێکراوە، كۆمپانیاكان سه‌رووى ٤٠٠ ملیار دینار باجیان داوە بە حکومەتی هەرێم.\nئەگەربێتو هه‌موو ئه‌و كۆمپانیایانه‌ى تۆمارکراون لە هەرێم بە رێکوپێکی باج بدەن، ئه‌وا داهاتی ساڵانەی ناوخۆ بۆ نزیكه‌ى ٧٠٠ ملیار بەرز دەبێتەوە کە ئێستا ٣٥٠ ملیار دیناره لە ساڵێکدا.\nبه‌پێى مادە‌ى ٢٨ی ده‌ستوورى عێراق: باج ناسه‌پێنرێت، هه‌موارناكرێت، وه‌رناگیرێت، لێبوردن نایگرێته‌وه تەنیا به یاسا نه‌بێ. مادە‌كه خاوه‌ن داهاتى كه‌میشى له باج به‌خشیوه.\nبه‌ڵام به‌پێى به‌دواداچوونه‌كانى په‌یسه‌ر، له هه‌رێمى كوردستان بەهۆی به‌خشین له ده‌ره‌وه‌ى یاسا، فێڵی یاسایى، خراپ به‌كارهێنانى یاساكان ساڵانه زیانى سه‌رووى ٣٠٠ ملیار دینارى له حكومه‌ت داوه.\nئەگەر چاوپۆشی لە کۆمپانیاکان نەکرێ، ساڵانە داهاتی ناوخۆ بەرز دەبێتەوە بۆ ٧٠٠ ملیار دینار\nئیمزایەک لەسەرووی یاساوە\nنەک یەک یان دووان، بەڵکو چەندین كۆمپانیای گه‌وره هەبوون کە تەنیا به نووسراوی به‌رپرسێك، نایاسایی و بێباکانە سەدان ملیۆن دینار له باج به‌خشراون. ئەمە بەگوێرەی بەدواداچوونی چەند پەرلەمانتارێک.\nبێجگه له‌وه‌ش ١٠ هه‌زار كۆمپانیاى هاورده‌كردنى کاڵا و كه‌لوپه‌ل باج ناده‌ن و به‌خشراون. هەروەها نزیكه‌ى ١٠ هه‌زار كۆمپانیا لە بەرێوەبەرایەتی گشتیی باجەكان تۆمارنه‌كراون و ده‌توانن خۆیان له باج بدزنه‌وه.\nبازرگانى به باجه‌وه\nشتەکە هەر بەوەوە نەوەستاوە کە ژمارەیەکی زۆر کۆمپانیا باج نادەن، بەڵکو ئێستا بازرگانیكردن بەو رێگایانەوە لە باج دەبەخشرێن بووەته دیارده!\nبۆ نموونە: کۆمپانیا و بازرگان هەیە کە یاساكانى لێخۆشبوون ده‌یانگرێته‌وه، کاڵا و کەلوپەل و خۆراکی زۆر زیاتر لەو رێژه‌یە دەهێنن کە مۆڵەتیان پێدراوە. دواتر زیادەکان لە بازاڕ دەفرۆشنەوە.\nیان ئەو مۆڵەتنامەی پێیانە بۆ لێخۆشبوون لە باج، دەیفرۆشنەوە بە کۆمپانیا و بازرگانی تر.\nگه‌نده‌ڵى له‌ناو له مشتى یاسادا\nلە عێراق و هەرێمی کوردستان، چه‌ند یاسایه‌ك هەن کە سیستمى باج و گومرگى سەر كۆمپانیاو كارگه‌کانیان رێکخستووە. بەشێک لەو یاسایانە لە په‌رله‌مانى كوردستانەوە دەرکراون کە گورزى کەمەرشکێنیان له سیسته‌مى باج داوه.\nیاساى وه‌به‌رهێنان.. یاساى وه‌به‌رهێنان ساڵى ٢٠٠٦ لە مادە‌ى پێنجدا، پرۆژه‌كانى وه‌به‌رهێنانى بۆ ماوه‌ى ١٠ ساڵ له باجدان به‌خشیوه. بێجگه له‌وه‌ش گومرگى له‌سه‌ر هاورده‌كردنى هه‌موو پێویستییه‌كان و كه‌لوپه‌له‌كانى ئه‌و پرۆژانه نەهێشتووە.\nگرفته‌كه تەنیا ئه‌م به‌خشینه زه‌به‌لاحه نییه. به‌ڵكو به‌پێى زانیارییه‌كانى په‌یسه‌ر زۆرێك له خاوه‌ن پرۆژه‌كان چه‌ند قات زیاتر له‌پێویستى پرۆژه‌كان كه‌لوپه‌ل و ئامێر هاورده ده‌كه‌ن بێ ئەوەی هیچ باجێك بدەن و هه‌موو زیاده‌كان له بازاڕ ده‌فرۆشنه‌وه.\nئه‌مه دوو زیانى گه‌وره له خه‌زێنه‌ى دەوڵەت ده‌دات، یه‌كه‌میان له باج قوتارى ده‌بێ و دووه‌میش له بازاڕ زیان له بازرگانه راسته‌قینه‌كان ده‌دات و نرخ ده‌شێوێنێ، چونكه گومرگى نه‌داوه، ده‌توانێ به نرخێكى كه‌متر بیانفرۆشێتەوە.\nبۆ نمونه ئه‌گه‌ر پرۆژه‌یه‌ك هه‌زار تەن شیشى پێویستبێ، شه‌ش هه‌زار تەن هاورده ده‌كات. پێنج هه‌زارى له بازاڕ ده‌فرۆشێته‌وه‌و قازانجێكى زۆر ده‌كات.\nیاساى گه‌شه‌پێدانى پیشه‌سازیى.. حكومه‌تى هه‌رێم له ساڵی ٢٠١٩دا  یاساى گه‌شه‌پێدانى خۆى له‌گه‌ڵ یاسای گەشەپێدانی حكومه‌تى عێراقدا یه‌كخست کە یاساى ژماره ٢٠ی ساڵى ١٩٩٨ــە.\nیاساكه هه‌ر كارگه‌یه‌كى مۆڵه‌تپێدراو بۆماوه‌ى ١٠ ساڵ له پێدانى ره‌سمى گومرگى و باج ده‌به‌خشێ. هه‌رێم پێشتر كارى به یاساى ژماره٢٥ى ساڵى ١٩٩١ده‌كرد كه له‌ڕووى به‌خشینه‌وه جیاوازییه‌كه‌ى له ره‌سمى گومرگدا بوو كه به‌خشینى تێدا نه‌بوو.\nکارگەکانیش فێڵ دەکەن\nبه‌پێى زانیارییه‌كانى په‌یسه‌ر، به‌شێک لە كارگه‌كانیش بێجگە لە به‌خشینی باج، ئه‌و به‌خشینه‌ش خراپ به‌كارده‌هێنرێت. بۆ نموونە: سێ مانگ جارێك لیژنه‌ى تایبەتمەندی حكومه‌ت سه‌ردانى كارگه‌كان ده‌كه‌ن تاپێداویستییه‌كانیان هه‌ڵبسه‌نگێنن كه پێویستىان به هاورده‌كردنى چ مادە‌و كه‌لوپه‌ل و ئامێرێكه.\nسه‌رچاوه‌یه‌ك لە وه‌زاره‌تى دارایى بۆ پەیسەر ده‌ڵێ: هەندێک لە خاوه‌ن كارگه‌كان، پاره‌و بەرتیل ده‌ده‌ن به ئەندامانی لیژنه‌كان تا پێداویستی زیاتریان بۆ بنووسن. بۆ ئەوەی ئەوانیش کەرەسەیەکی زۆرتر بەبێ باج و گومرگ هێنن و لە بازاڕ بیفرۆشنەوە.\nهیچ كۆمپانیایه‌كى بواری نه‌وت له‌هه‌رێمى كوردستان باج نادات و له‌باج و گومرگ به‌خشراون. له‌كاتێكدا به‌پێى مادە‌ى ٤٠ی یاساى ژماره ٢٢ی ساڵی ٢٠٠٧، ئه‌و كۆمپانیایانه ده‌بێ شه‌ش جۆر باج بده‌ن. باجى زه‌وى، باجى ده‌رامه‌ت، باجى ده‌رامه‌تى كۆمپانیاكان، ره‌سمى گومرگ، باجى قازانجی له‌ناكاو و قازانجى زیادە یان هه‌رباجێكى دیكه به‌پێى گرێبه‌سته‌كان.\nلێخۆشبوونه‌كه تەنیا كۆمپانیان بیانییه‌كانى نه‌گرتووه‌ته، به‌ڵكو كۆمپانیا ناوخۆییه‌كانیش له باجدان بەخشراون.\nکێ لە گومرگ بەخشراوە؟\nهێنانی كه‌لوپه‌لى سەربازیی، كه‌لوپه‌لى نوێنه‌رایه‌تییه دیبلۆماسییه‌كان، هاورده‌كانى حكومه‌ت و رێكخراوه قازانج نه‌ویسته‌كان لە گومرگ بەخشراون.\nپه‌رله‌مانى كوردستان ساڵى ٢٠٠٧ هه‌ردوو یاساى ژماره ٢٤و ٢٥ی ده‌ركرد، كه یاساكه زۆرتر له به‌رژه‌وه‌ندى بازرگان و کۆمپانیا دەوڵەمەندەکاندایە.\nبه‌پێى یاسای ژمارە ٢٤ کە هەموواری یاسای ژمارە ٢٦ی ساڵی ١٩٦٢ـە، ئەگەر كەسێك چەند پارچە زەویەکی وەك قەرەبوو لە ئەنجامی كوژاندنەوەی زەوی وەرگرتبێ، ئەوا باجدان دەبەخشرێت بۆ ماوەی سێ ساڵ. لە یاساکەی پێشتردا ئەم بەخشینە نەبوو.\nئەگەر كەسێك ٢٠٠ تا ٦٠٠ مەتر دووجا زەوی هەبێ لە باج دەبەخشرێ، ئەگەر زەوییەکەی فرۆشت و زەوییەکی تری كڕی، دیسان لە باجدان دەبەخشرێ. لە یاساکەی پێشتردا تەنیا یەكجار ئەو کەسە لە باجدان دەبەخشرا.\nهەروەها لە یاسای ژمارە ٢٥ی ٢٠٠٧ کە هەموواری یاسای باجی خانووبەرەی ژمارە ١٦٢ی ساڵی ١٩٥٩یە، تاوەکو حەوت ساڵ هەموو ئەو باڵەخانانەی لە سێ نهۆم زیاترن لە باج دەبەخشرێن. لە یاساکەی پیشتردا تەنیا بۆ ماوەی سێ ساڵ ئەو بەخشینە هەبوو.\nبه‌پێى به‌دواداچوونه‌كانی پەیسەر، هه‌زاران كۆمپانیا چاوپۆشیان لێکراوە کە گومرگ نەدەن‌و شمولی ئەو یاسایانە ناکەن كه له باج به‌خشیونى.\nئەم راپۆرتە لە ژمارە ٧ی گۆڤاری پەیسەردا بڵاوکراوەتەوە


ANF | کۆنفیدراسیۆنی کۆچبەرانی بندەست لە ئەوروپا: دەنگێک بۆ هەدەپە و دەنگێکیش بۆ دەمیرتاش\nکۆنفیدراسیۆنی کۆچبەرانی بندەست لە ئەوروپا: دەنگێک بۆ هەدەپە و دەنگێکیش بۆ دەمیرتاش\nکۆنفیدراسیۆنی کۆچبەرانی بندەست لە ئەوروپا، داوای لە دەنگدەرانی کوردستان و تورکیا-ی دانیشتووی وەڵاتانی ئەورووپایی کرد ،"ئێمە دەنگێک دەدەین بە هەدەپە و دەنگێکیش بە دەمیرتاش. بەو شێوەیەش ئێمە تۆڵە لە دیکتاتۆریی ئاکەپە و کۆشکەکەی دەکەینەوە".\nپێنجشه‌ممه, 14 Jun 2018, 08:19\nکۆنفیدراسیۆنی کۆچبەرانی بندەست لە ئەوروپا، بە بۆنەی هەڵبژاردنەکانی ٢٤ی حوزەیران/٣ی پووشپەڕ بەیاننامەیەکی بڵاوکردەوە.\nلە بەیاننامەکەدا بە بیرهێنراوەتەوە کە هەدەپە لەگەڵ هەموو ئەو هێرش و هەڕەشەکانەی کە لێی دەکرێت، بەڵام هێشتیا بە جۆش، بە باوەڕ و ئیرادەوەی تۆڵەکردنەوە لە فاشیزم، کاروخەباتی خۆیان بۆ هەڵبژاردنەکان بەردەوامیی پێدەدەن.\nڕاشیانگەیاندووە "هەتاکو دەردەکەوێت کە ئەردۆغانی دیکتاتۆر سەرناکەوێت، ئەوان زۆرتر هێرش دەکەن. ولەوپەڕی بێچارەییەوە هەڕەشەی سێدارە دەکەن. بۆردومانی باشووری کوردستان و قەندیل دەکەن. هەوڵ دەدەن تووی نەژادپەرستی لەناو کۆمەڵگا بچێنن و بەو شێوەیەش پشتیوانی بۆ خۆیان پەیدا بکەن".\nکۆنفیدراسیۆنی کۆچبەرانی بندەست لە ئەوروپا، وەبیری هێنایەوە کە وەک ٧ ی حوزەیران/١٧ جۆزەردان، چارەنووسی دیکتاتۆر لەلایەن هەدەپەوە دیاری دەکرێت، لەبەرئەوە بانگەوازی دەنگدەران لە ئەوروپا دەکەین کە "بۆ سەرکەوتنی تێکۆشانی هاوبەش دژ بە فاشیزم، دەنگەکانی ئەوروپا گرنگن. هەرچۆنێک بێت دەبێت ئێمە بەشداری دەنگدان بکەین و دەنگی خۆمان بدەین بە هەدەپە و دەنگێکیش بدەین بە دەمیرتاش. بەو شێوەیەش ئێمە تۆڵە لە دیکتاتۆری ئاکەپە و کۆشکەکەی دەکەینەوە کە خاوەنداریی لە شەڕ و خوێن دەکات".\nلە لێدوانەکەدا دەستنیشان کراوە کە بۆئەوەی تۆڵەی کۆمەڵکوژیەکانی پیرسوس، ئەنقەرە، ئامەد، ئەستەنبوڵ، ڕۆبۆسکی، سوور، جزیر، نسێبین، سلۆپی و هەموو کۆمەڵکوژیەکانی تر بکەینەوە، دەبێت دەنگێک بە هەدەپە و یەکێکیش بە دەمیرتاش بدەین.


ڤه‌كولین: خه‌موكییا ده‌یكا دووگیان كارتێكرنێ ل كورپه‌لا وێ دكت. – مالپه‌رێ خابير\nسەرەتا / به‌شێن مالپه‌ری / ڤه‌كولین / ڤه‌كولین: خه‌موكییا ده‌یكا دووگیان كارتێكرنێ ل كورپه‌لا وێ دكت.\nڤه‌كولین: خه‌موكییا ده‌یكا دووگیان كارتێكرنێ ل كورپه‌لا وێ دكت.\nأ.ن 2019-08-29\tڤه‌كولین لابردنی بۆچوون 264 بینین\nئێك ژ قوناغێن گه‌له‌ك هه‌ستیار د ژیانا ژنێ دا، قوناغا دووگیانیێ یه، چونكی د ڤێ قوناغێ لسه‌ر ژنێ پێدڤیه نه بتنێ گرنگیێ ب ژیانا خوه بدت، به‌لكی لسه‌ر وێ دبت ئه‌رك چاڤدیرییا ساخله‌می وژیانا كورپه‌لا خوه ژی بكت د زكێ خوه دا.\nلسه‌ر ڤی بابه‌تی ڤه‌كوله‌رێن زانینگه‌ها “كالگاری” ل كه‌نه‌دا ڤه‌كولینه‌ك ئه‌نجامدان، داكو كارتێكرنا خه‌موكیێ لسه‌ر ساخله‌مییا كورپه‌لێ دیاربكن، و ئه‌نجامێن وێ ژی د گوڤارا نوژدارییا ده‌روونییا زینده‌یی دا هاتنه به‌لاڤكرن.\nد ڤه‌كولینێ دا هاته ئاشكراكرن كو ئه‌گه‌ر ل ده‌مێ دووگیانیێ ده‌یك تووشی خه‌موكیێ ببت، دێ ب شێوه‌یه‌كێ نه‌رێنی كارتێكرن ل سالخه‌مییا كورپه‌لێ هێته كرن، و ئه‌ڤ مه‌ترسییه ژی نه بتنێ د زكێ ده‌یكێ دا دێ به‌رده‌وام بت، به‌لكی هه‌تا ژیێ وی ما بت دێ ژبه‌ر ڤێ چه‌ندێ نالت.\nڤه‌كوله‌ران د ئه‌نجامێن ڤه‌كولینێ دا دیاركرن كو خه‌موكی كارتێكرنێ لسه‌ر گه‌شه‌یا مێشكی ب شێوه‌یه‌كێ نه‌رێنی دكت، ئانكو دبته به‌ربه‌ست بۆ گه‌شه‌یا مێشكێ زارۆكی د زكێ ده‌یكێ د قوناغێن ده‌سپێكا ژیانا زارۆكی و گه‌شه‌كرنا مێشكێ وی دا، و ئه‌ڤ چه‌نده ژی ب شێوه‌یه‌كێ ده‌مدرێژ دێ كارتێكرنێ كت سه‌ر ساخله‌مییا زارۆكی.\nدواتر خوارنا هژیرا هشك ؛ رێكا پاراستنا گولجیسكانه\nدواتر ب ئێك تبل گه‌مییه‌كا 200 ته‌نی راكێشا.


نووچە نێت | ڕاستگۆیی بێ لایەنی| ئۆپێک پێشبینیەکانی بۆ خواستی نەوت تا کۆتاییەکانی 2021ــدا ئاشکرا کرد\nئۆپێک پێشبینیەکانی بۆ خواستی نەوت تا کۆتاییەکانی 2021ــدا ئاشکرا کرد\nOctober 2021 13 - 16:28:14\nسەڕەڕای بەرزبوونەوەی بەرچاوی نرخی نەوت و زیادبوونی خواستی بازارەکانی بۆسەر نەوت، ئۆپێک پێشبینی دەکات خواستی بازارەکان بۆسەر نەوت تا کۆتای ساڵ بە بڕی 200 هەزار بەرمیل کەمبکات و جیهان تەنیا 96.60 ملیۆن بەرمیل نەوت بەکار ببات\nرێکخراوی هەناردەکاری نەوت OPEC ، لە دواین ڕاپۆرتیدا کە ئەمڕۆ چواشەمە بڵاوبۆتەوە، پێشبینیەکانی بۆ خواستی بازارەکانی جیهان بۆ نەوت لە 2021ــدا خستەڕوو.\nلە ڕاپۆرتەکەی ئۆپێکدا هاتووە، خواستی بازارەکانی وزە بۆ نەوت لە ساڵی داهاتوودا تەنیا 96.60 ملیۆن بەرمیل نەوت دەبێت لە ڕۆژێکدا، ئەمەیش بەواتای نزمبوونەوەی ئاستی پێشبینیەکانی ئۆپێک دێت لە مانگی رابردوو، کاتێک پێشبینیەکانی بۆ گەشەی خواستی بە 6 ملیۆن بەرمیل نەوت مەزندە کردبوو، بەلام ئەمڕۆ ئەو پێشبینییە بۆ 5.8 ملیۆن بەرمیل نەوت دووپاتکردووە.\nبە گوێرەی زانیارییە بڵاوکراوەکەی ئۆپێک بێت، ئاستی خستنەرووی نەوت لە مانگی ئابدا بە بڕی 0.6 ملیۆن بەرمیل نەوت دابەزیووە و ئاشکرای دەکات، هۆکاری سەرەکی ئەو دابەزینە زریانەکانی ئایدای ئەمریکا و سووتای کێڵگەکانی کەنداوی مەکسیک بووە.\nئاشکراکردنی ئەو داتا وزانیاریانەی ئۆپێک لە کاتێکدان، لە مانگی رابردووە قەیرانی نرخی وزە، بەرۆکی بازارەکانی ئەورووپای گرتووە و بۆتە هۆی بەرزبوونەوەی بەرچاوی نرخەکانی نەوت گاز. لە هەمانکاتدا، وڵاتە بەکاربەرەکانی وزە بە تایبەت گازی سروشتی بەهۆی گرانبوونی نرخەکانی گاز، پەنایان بردۆتە بەر بەکاربردنی نەوت و خواستی سەر نەوتیش بەردەوامە لە هەڵکشان.\nئەلکساندەر نۆڤاک: بڕیارەکانی ئۆپێک پلەس لە قازانجی بازارەکانی وزەن\nئۆپێک پلەس دووبارە ئەمریکای تووشی نائومێدی کرد\nئاستی بەرهەمهێنانی وزە لە رووسیا ژمارەی پێوانەی تۆمار دەکەن


كارگەی ئاسۆ بۆ وەبەرهێنانی خشتی سوور و قرمید – سنووردار\nكارگەی خشتی ئاسۆ یەكێكە لە كۆمپانیا ستراتیجی و سەرەكییەكانی گروپی هەڵەبجە . دەكەوێتە هەرێمی كوردستان، ناحیەی تەكییەی دەربەندی سەر بەقەزای چەمچەماڵەوە، (55كم) ی رۆژئاوای شاری سلێمانی، لەسەر ڕێگای سەرەكی نێوان سلێمانی و كەركوكە . كارگە و بەشەكانی لەسەر پارچە زەوییەك بنیادنراوە كە ڕووبەرەكەی (210,000) مەتر دووجایە .\nلەم كارگەیەدا نوێترین ئامێر و تەكنۆلۆژیای پێشكەوتووی سەردەم بەكاردێت. بەشێوەیەك ئاستی چۆنایەتی (كوالیتی) بەرهەمەكان لە ئاستی ستانداری جیهانییدایە و تاقیكردنەوەكانی بڕیوە. بەرهەمەكانی زۆر گونجاوە بۆ بواری بیناسازی، دیزاینی تەلارسازی، دیكۆر و شۆستە و...هتد .\nسەرباری ئەم توانا بەرزانەی كارگەكە، بنەماكانی ژینگە پارێزی و تەندروستی تێدا ڕەچاوكراوە. ئێمە لەو باوەڕەداین ئەم پرۆژە پێشكەوتووە رۆڵی باش و بەرچاوی بووە و دەبێت لەپرۆسەی سەرلەنوێ ئاوەدانكردنەوەی هەرێمی كوردستان و بووژاندنەوەی كەرتی پیشەسازی و ژێرخانی ئابووری هەرێم و خستەگەڕی هێزی كار .\nتوانای بەرهەمهێنان :\nئەم كارگەیە لەڕووی توانای بەرهەمهێنان ، تەكنەلۆژیای بەكارهاتو و ڕووبەرەوە بێهاوتایە لەعێراقدا . توانای بەرهەمهێنانی (1,150 تەن) ی هەیە لەڕۆژێكدا . هەندێ بەشی دوو شەفت و هەندێكیتری (24 كاتژمێر) و (7 رۆژ) لە هەفتەیەكدا كاردەكات .\nجۆری جیاواز لە خشتی ئاسایی و خشتی بلۆكی بە قەبارە و دیزاینی داواكراوەوە بەرهەم دەهێنێ، لەهەمان كاتدا توانای بەرگەگرتنی بۆ كەشوهەوای جیاواز ڕەچاو دەكرێت . قۆناغی دووەمی بەرهەم بریتی دەبێت لە بەرهەمهێنانی خشتی قرمید، خشتی شەقام و شۆستە . هەروەها درووستكردن و بەرهەمهێنانی خشت بەپێی خواستی داواكار لە ڕووی شێوە و دیزاینەوە .\nكۆمپانیای ناوبراو لەلایەن وەزارەتی پیشەسازی و وزەی هەرێمی كوردستان/ عێراق، مۆڵەتی ژمارە (3/2/4077) ی لە رێكەوتی (3 ی كانوونی یەكەمی 2002) پێدراوە . هەروەها لەژێر چاودێری دەستەی وەبەرهێنانی هەرێمی كوردستان مۆڵەتی ژمارە (28) لە رێكەوتی (7 ی تەمموزی 2005) پێدراوە . دواجاریش لەلایەن وەزارەتی بازرگانی هەرێمەوە مۆڵەتی ژمارە (02/64752) لەرێكەوتی (16 ی ئابی 2008) وەرگرتووە


زانكۆى كۆيە بووە پاڵەوانى زانكۆكانى كوردستان لە يارى تۆپى پێ - PRESS.ROOM\nزانكۆى كۆيە بووە پاڵەوانى زانكۆكانى كوردستان لە يارى تۆپى پێ\nNews #5, Issue 28, Apr 2017 | Núcey #5, Jhimarey 28, Mangí 4 Sallí 2017 | نوچەی 5، ژمارەى 28 مانگی 4 ساڵی 2017\nبەڕێوەبەرايەتى وەرزشى زانكۆى كۆيە بەشدارى كرد لە پاڵەوانێتى زانكۆكانى كوردستان لە يارى تۆپى پێى بچوككراوە و بە پلەى يەكەمى پاڵەوانێتيەكە گەرانەوە.\nبەڕێز م.ى.تەحسين سلێمان لە بارەى پاڵەوانێتيەكە دەلێت "زانكۆی پۆلۆتكنیكی دهۆك میوانداری خولی تۆپی پیی بچوككراوه ( فوتسال ) زانكۆكانی كورستانی كرد له ریكه‌وتی ٧/١ تاوه‌كو ٧/٨ ، به به‌شداری ١٠ زانكۆی كوردستان .\nیارییه‌كانی تیپی زانكۆی كۆیه به‌م شیوه‌یه بو\nز/ كۆیه ١ - ز/ زاخۆ ٢\nز / كۆیه ٣ - پۆلۆتكنیكی تایبه‌تی دهۆك صفر\nز/ كۆیه ٣ - ز/ دهۆك ٢\nز/ كۆیه ٤ - ز / أمریكی صفر\nز / كۆیه ٤ - ز/ جیهان ١\nز / كۆیه ٤ - ز/ هه‌له‌بجه صفر "\nهەروەها دەڵێت " له‌یاری كۆتایش زانكۆی كۆیه توانی سه‌ربكه‌ویت به‌سه‌ر زانكۆی زاخۆ به‌ئه‌نجامی دوو گۆل به‌رامبه‌ر به‌گۆلیك و پله‌ی یه‌كه‌م به‌ده‌ست بهینئ"\nلەبارەى ياريزانە پێشەنگەكانى پاڵەوانێتيەكە، م.تەحسين دەلێت " له‌م خوله‌دا گۆلپاریزی زانكۆی كۆیه ( ئاكار اكرم ) خه‌لاتی باشترین گۆلباریزی خوله‌كه‌ی پئ به‌خشرا كه به ئاسته به‌رزه‌كه‌ی هه‌مووانی سه‌رسام كردبو، هه‌روه‌ها هیرشبه‌ری زانكۆی كۆیه ( گۆران قادر ) وه‌ك گۆلكاری خوله‌كه ده‌ستنیشان كرا به تۆماركردنی ٨ گۆل له‌م خوله"\nبەڕێز م.تەحسين سوپاس و پێزانين ئاڕاستەى هاوكار و يارمەتيدەرەكانيان دەكات " ده‌ستخۆشی له یه‌كه‌كه یه‌كه‌ی یاریزانه‌كان و راهینه‌ر ( د / ئاری انور ) و ئیداری تیپ ( م / دلیر كمال ) و چاره‌سه‌ری تیپی ( م / احمد جمال ) ده‌كه‌م به‌راستی ماندوو بون له‌به‌ده‌ستهینانی ئه‌م نازناوه"\n" هه‌روه‌ها سوپاسی بئ پایانی سه‌رۆكی زانكۆ به‌ریز ( د / ولی ) و یاریده‌ده‌ری سه‌رۆكی زانكۆ ( د / سعید صالح ) یاریده‌ده‌ری سه‌رۆكی زانكۆ ( د / حیدر لشكری ) ده‌كه‌م كه به‌ریزیان رۆژانه په‌یوه‌ندیان پیوه ده‌كردین و هاوكاری مادی و مه‌عنه‌ویان ده‌كردین.\nوه زۆر سوپاسی زانكۆی پۆلۆتكنیكی دهۆك ده‌كه‌م كه شوینی نوستن و حه‌وانه‌ویان بۆ دابین كردین و سوپاسی به‌تایبه‌تیم هه‌یه بۆ به‌ریز ( م / احمد ) سه‌رپه‌رشتیاری خوله‌كه ، كه به‌راستی زۆر زۆر ماندوو بو له‌گه‌لمان و زۆر هاوكارمان بو دووباره سوپاسی تایبه‌تی ده‌كه‌م\nهه‌روها سوپاسی ئه‌و مامۆستا و به‌ریزانه ده‌كه‌م كه رۆژانه په‌یوه‌ندیان پیوه ده‌كردین و پیرۆزباییان له سه‌ركه‌وتنه‌كانمان ده‌كرد.\nوه سوپاسی راگه‌یاندنی زانكۆی كۆیه‌ش ده‌كه‌م كه هه‌واله‌كان و وینه‌و ئه‌نجامه‌كانیان له سایتی زانكۆ بلاو ده‌كرده‌وه.


باوكێك سێ منداڵه‌كه‌ى ده‌كاته دووه‌مى تۆپى سه‌رمێزی عێراق · Kurdsport\nدەستپێک/هەواڵ/باوكێك سێ منداڵه‌كه‌ى ده‌كاته دووه‌مى تۆپى سه‌رمێزی عێراق\nباوكێك له‌یارى تۆپى سه‌رمێزدا سێ منداڵه‌كه‌ى ده‌كاته دووه‌مى پاڵه‌وانێتى شه‌هیدانی عێراق\nبه‌به‌شدارى تیپه‌كانى 10 شارى عێراق، رۆژانى 21 تا 23-10-2020 له‌شارى كه‌ربه‌لا پاڵه‌وانێتى شه‌هیدانى عێراق بۆ خونچه‌كان و دێرینه‌كان له‌یارى تێنسى سه‌رزه‌وى رێكخرا و له‌ئاستى خونچه‌كاندا یاریزانانى تیپى یانه‌ى برایه‌تى گه‌یشتنه یارى كۆتایی و له‌دواڕۆژى یارییه‌كاندا 1-3 به‌یاریزانانى تیپىى یانه‌ى غازى جنوب-یان دۆڕاند و پله‌ى دووه‌مى پاڵه‌وانێتییه‌كه‌یان پێبڕا.\nپاڵه‌وانێتییه‌كه له‌لایه‌ن قوتابخانه‌ى تایبه‌تمه‌ندى به‌هره‌مه‌ندانى وه‌رزشى بۆ ماوه‌ى 3 رۆژ له‌شارى كه‌ربه‌لا به‌به‌شدارى تیپى شاره‌كانى برایه‌تى له‌هه‌ولێر و دیاله و كه‌ربه‌لا و نه‌جه‌ف و به‌سڕه و به‌غدا و زیقار و موسه‌ننا و میسان و واست رێكخرا و تیایدا عه‌بدولحه‌ق عه‌بدولقه‌هار له‌تیپى یانه‌ی برایه‌تی به‌باشترین یاریزانی پاڵه‌وانێتییه‌كه دیاریكرا وعه‌بدولمه‌لیك عه‌بدولقه‌هار-ى برا بچووكیشى بووه بچووكترین یاریزانی پاڵه‌وانێتییه‌كه.\nشایه‌نى باسه یاریزانانی تیپى خونچه‌كانى یانه‌ی برایه‌تی بۆ ئه‌م پاڵه‌وانێتییه كه یه‌كه‌مجاره به‌شدارى پێكهاتبوون له عه‌بدولحه‌ق عه‌بدولقه‌هار، عه‌بدولغه‌فار عه‌بدولقه‌هار، عه‌بدولمه‌لیك عه‌بدولقه‌هار و عه‌بدولقه‌هار جه‌بار-ى باوكیشیان وه‌ك راهێنه‌ر له‌پاڵه‌وانێتییه‌كه ناسێنرا و دواجاریش خه‌ڵاتى تیپه سه‌ركه‌وتووه‌كان كرا.\nیانه‌كه‌ى پێشووترى ده‌رگاى بۆ كاپتن كیانى كردۆته‌وه\nلێدانی سزا سەرکەپکانی کردە ئەستێرەی ڕاپەڕین


ئەمریکا حەوت ساڵە بە چوار هەزار سەربازەوە بەشێوەیەکی فەرمی چووەتە خاکی سوریاوە و ئێستاش بەبیانووی تێچوی زۆری جەنگەوە بڕیارى کشانەوەى لەو وڵاتەدا، لەکاتێکدا کە بەبڕواى چاودێرانى سیاسى هێشتا ڕۆڵی ئەمریکا لەو وڵاتە تەواو نەبووە و تورکیا لە دەرفەتێک دەگەڕێت بۆ هێرشکردنە سەر هاوپەیمانەکانی ئەمریکا لە سوریا و ڕۆژئاوای کوردستان.\nڕۆژی (دوو‌شەممە،7ی تشرینی یەکەمی 2019، دۆناڵد ترەمپ سەرۆکی ئەمریکا لەڕێگای تویتێکەوە ڕایگەیاند، ماوەیەکی زۆرە بەبێ هۆ لەسوریان و پارەیەکی زۆریان لە شەڕی ئەو وڵاتەدا خەرج کردوە و بڕیاریان داوە سەرجەم هێزە سەربازییەکانیان لەو وڵاتە بکشێنەوە، چونکە ئەوان پۆلیسی ڕۆژهەڵاتی ناوەڕاست و وڵاتان نین و ئەو ئەرکەی کە بۆی هاتبوونە سوریا، کەلەناوبردنی داعش بوو کۆتایی هاتووە و ئێستا کاتی ئەوە هاتووە بکشێنەوە”.\nبڕیارەکەی ترەمپ چەندین کاردانەوەی نێودەوڵەتی بەدواى خۆیدا هێنا و کینو جبریل وتەبێژی هێزەکانی سوریای دیموکرات (هەسەدە) کە ئەمریکا بە هاوبەشی خۆیانی ناودەبردن لە شەڕی داعشدا ئەو بڕیارەی ئەمریکای بە خەنجەر لێدان لەدواوە، ناوبرد.\nهاوکات لەنێوخۆی ئەمریکادا و لەنێو پارتەکەی خۆی و دۆست و نەیارەکانیدا دۆناڵد تڕەمپ ڕەخنەی توندی لێگیرا و بڕیارەکەیان بە نەگونجاو و نەساز بۆ کاتی ئێستا پێناسە کرد.\nهاوکات لەلایەن بەشێک لە چاودێرانەوە بڕیارەکە بە بە بەجێهێشتنی کوردەکان بۆ تورکیا، وێنا کرا.\nگرنگترین هەڵوێستەکانی ئەمریکا لەبارەی سوریاوە لەمانەى خوارەوەدا کۆدەکەینەوە:\nرۆژی 13ی تەموزی 2011، باراک ئۆباما سەرۆکی پێشوی ئەمریکا، ڕایگەیاند “بەشار ئەسەد، لەلایەن گەلەکەیەوە شەرعیەتی لەدەستداوە و دەبێت دەسەڵات بەجێبهێڵێت “.\nئەم وتەیەی ئۆباما دوای ئەوە هات کە لەلایەن بەشێک لە لایەنگرانی ئەسەدەوە هێرشکرایە سەر باڵیۆزخانەی ئەمریکا لە دیمەشق.\nڕۆژی (20ی ئەیلولی 2012)، باراک ئۆباما هۆشداریدایە بەشار ئەسەد لەبەکارهێنانی چەکی کیمیایی لە ململانێکانی دژی لایەنە ئۆپۆزسیۆنەکانی و وتی “ئەو کارە بەزاندنی هێڵی سورە”.\nبەڵام رژێمى سوریا گوێى بە هۆشدارییەکە نەدا و دەیان جار چەکی کیمیایی دژی گروپە چەکدارەکانی ئۆپۆزسیۆنی سوری و هاووڵاتیانی مەدەنی بەکارهێنا، کە گەورەترینیان لە 21ی ئابی 2013 بوو لە ناوچەی غوتەی دیمەشق و بەهۆیەوە زیاتر لە 250 کەس گیانیان لەدەستدا.\nڕۆژی (22ی تشرینی یەکەمی 2012)، باراک ئۆباما لە میانەی خۆپاڵاوتنەوە بۆ خولی دووەمی سەرۆکایەتییەکەی وتی “مانەوەی ئەسەد لە دەسەڵات سنوردار کراوە و تەمەنی دەسەڵاتداری زۆر نەماوە”.\nبەڵام ئێستا زیاتر لە 2500 ڕۆژ بەسەر ئەو وتەیەی ئۆبامادا تێپەڕیوە و هێشتا ئەسەد هەر لە دەسەڵاتە و بەهێزتریش بووە.\nهەروەها ڕۆژی 7ی ئابی 2014 باراک ئۆباما، ڕایگەیاند “ئەمریکا و وڵاتانی هاوپەیمانی نێودەوڵەتی دەست دەکەن بە بۆردومانکردنی چەکدارانی داعش لە ئاسمانى سوریا و عێراق”.\nهەر لە مانگی ئابی 2014دا ئەمریکا دەستیکرد بە ناردنی هەندێک هاوکاری مرۆیی ئۆتۆمبێلی گوێزەرەوە بۆ چەکدارانی سوپای سوریای ئازاد، لەپێناو بەردەوامیان بۆ ڕووبەڕووبوونەوەی چەکدارانی جەبهەی نەسرە و داعش.\nڕۆژی 2ی ئابی 2017، ڕۆژنامەی نیویۆرک تایمز ئاشکرایکرد “ئیدارەی ئۆباما بڕی 500 ملیۆن دۆلاری تەرخان کردوە بۆ ڕاهێنانی 15 هەزار چەکداری هێزەکانی سوریای دیموکرات بۆ ڕووبەڕووبوونەوەی داعش و هەر لە دوای بڵاوبوونەوەی ئەو هەواڵەش تڕەمپ بەفەرمی ڕایگەیاند کە ئەو پارەیەی بڕیوە و ئیتر هاوکاری ئۆپۆزسیۆنی چەکداری سوری ناکات.\nڕۆژی7 نیسانی 2017، دۆناڵد تڕەمپ بڕیاریدا بە بۆردومانکردنی فڕۆکەخانەی شەعیراتی سەربازی لە پارێزگای حەمسی سوریا بە 59 موشەکی تۆماهۆک، کە سەر بە حکومەتی سوریا بوو، ئەویش بەهۆی ئەوەی لەو فڕۆکەخانەوە فڕۆکە هەستاوە بە بۆردومانکردنی شارۆچکەی خان شەیخون، کە بەهۆیەوە زیاتر لە 200 هاووڵاتی مەدەنی کوژران.\nئەمەش یەکەمین کاری تڕەمپ بوو لەبارەى دۆسیەى کە تەنها چەند مانگێک بوو گەیشتبوە دەسەڵات لە کۆشکی سپی.\nهەروەها یەکەم هێرشکردنی سەر حکومەتی سوریا بوو لەلایەن ئەمریکاوە و ئەو بڕیارەى سەرۆکى ئەمریکاش لەلایەن زۆرینەی ئەنجومەنی پیرانی ئەمریکاوە بە گونجاترین بڕیار ناوبرا و ئاماژەیان بەوە کرد کە تڕەمپ بەهێزتر و کردەییانە تر بووە بەرامبەر دۆسیەی سوریا بەبەراورد بە ئۆباما، بەوپێیەى پێشتر ئۆباما چەندین جار ڕایگەیاندبوو کە ئەسەد دەبێت دەسەڵات جێبهێڵێت بەڵام هیچ هەنگاوێکی دژی حکومەتی سوریا نەنابوو.\nڕۆژی 17ی کانونی یەکەمی 2018، ریکی تیلەرسن وەزیری دەرەوەی ئەمریکا ڕایگەیاند “ئیدارەی دۆناڵد تڕەمپ دڵنیایی داوە کە ئەمریکا لەڕووی سەربازییەوە لە سوریا دەمێنێتەوە، چونکە ئەمریکا تەنها بۆ دژایەتی داعش و قاعیدە نەچووەتە سوریا بەڵکو دەشیەوێت هەژمونی ئێران کەم بکاتەوە و هاوکار بێت لەگەڕانەوەی کۆچبەران”.\nڕۆژی 17ی کانونی یەکەمی 2018، دۆناڵد تڕەمپ ڕایگەیاند “گفتوگۆمان لەگەڵ ئەردۆگان کردوە سەبارەت بە کشانەوەی سەرجەم هێزەکانی ئەمریکا لە سوریا لەماوەی مانگێکدا و تەنها دوای ڕۆژێکیش لەو بڕیارە جەیمس ماتیس، وەزیری بەرگری ئەمریکا بەهۆی ئەو بڕیارە دەستی لەکارکێشایەوە و لەدوای چەند هەفتەیەکیش بەرپرسی باڵای ئەمریکا ڕایانگەیاند “تڕەمپ پاشەکشەی کردوە لە بڕیاری کشانەوەی هێزەکانی”.\nڕۆژی 25ی شوباتی 2019، کۆشکی سپی ڕایگەیاند “ئەمریکا تەنها 200 سەربازی لە سوریا دەهێڵێتەوە ئەویش بۆ پاراستنی ئاشتی لە ناوچەکە”.\nدوای چەند کۆبوونەوەیەکیش لە مانگی ئابی 2019، ئەمریکا و تورکیا ڕێککەوتن لە سەر دروستکردنی ناوچەی ئارام لە باکوری ڕۆژهەڵاتی سوریا و لەسەر داوای ئەمریکاش هەسەدە بە قوڵایی پێنج کیلۆمەتر لە سەرجەم سنورەکانی تورکیا و باکوری ڕۆژهەڵاتی سوریا کشایەوە.\nڕۆژی 8ی ئەیلولی 2019، یەکەمین گەڕانی هاوبەشی ئەمریکا و تورکیا ئەنجامدرا.\nڕۆژی 30ی ئەیلولی 2019، رەجەب تەیب ئەردۆگان سەرۆک کۆماری تورکیا ڕایگەیاند “لەگەڵ واشنتن نەگەیشتوینەتە ڕێککەوتن و ئێمە تەنها بە دروستکردنی ناوچەیەکی ئارامی لەو جۆرە ڕازی نابین و هێرش دەکەینە سەر باکوری ڕۆژهەڵاتی سوریا و هێزە چەکدارە کوردییەکان دەردەکەین و کەسیش ناتوانێت ڕێمان لێبگرێت”.\nلە نوێترین پێشهاتیشدا ڕۆژی 7ی تشرینی یەکەمی 2019 کۆشکی سپی ڕایگەیاند “سوپای ئەمریکا بەهیچ شێوەیەک بەشدار نابێت لەو ئۆپراسیۆنە سەربازییەی تورکیا دەیەوێت لە باکوری ڕۆژهەڵاتی سوریا ئەنجامى بدات و ئێمە لە سوریا سەربازەکانمان دەکشێنینەوە”.\nخۆپیشاندەران پردە سەرەکییەکانى بەغدا چۆڵ ناکەن


باشترین فیلمەکانی نیکۆڵ کیدمان\n23/6/2020 01:53 PM\nنیکۆڵ کیدمان یەکێک لە ناسراوترین و خۆشەویستترین ئەکتەرەکانی هۆلیوودە کە لاینگرێکی زۆری هەیە لە سەرنسەری جیهاندا. ئەم ئەکتەرە ئۆسترالیاییە چالاکییەکانی خۆی ساڵی 1983 و بە فیلمی Bush Christmas دەست پێکرد و زۆر زوو توانی سەرنجی دەرهێنەرە گەورەکان بۆ لای خۆی رابکێشێت. هەر بۆیە تا ئێستا کۆمەڵێک بەرهەمی سەرنجڕاکێشی لە نیکۆڵ کیدمان تۆمار کراوە و لە دریژەدا چەند دانەیەکیان ئەخەینە روو.\nشەری جیهانی دووەم کۆتایی هاتووە و گریس(نیکۆڵ کیدمان) و دوو مناڵاکەی لە ماڵێکی گەورە و سامناکدا چاوەڕێی گەڕانەوەی هاوسەرەکەی دەکات. منالاکەنا نەخۆشن و دەبێ لە بەرکەوتنیان لەگەڵ تیشکی راستەوخۆی خۆر بپارێزرێن؛ هەر بۆیە گریس چەند دانە خزمەتکار بۆ ئاگاداری لەم مناڵانە دادەمەزرێنێت. لێرەدایە کە هەندێک رووداوی سەیروسەمەرە و ترسناک ماڵ و حاڵ گریس تێک دەدەن. سەیر کردنی ئەم فیلمە لە کیس مەدەن.\nThe hours سەبارەت بە چیرۆکی ژیانی سێ ژنی جیاوازە کە سەرەڕای هەندێک جیاوازیی شوێن و کات، هەندێک هاوشێوەشن. نیکۆڵ کیدمان ئەم جارەیان رۆڵی "ڤیرجینیا وۆڵف"ـی نووسەری دیاری بەریتانی ئەگێڕێت. ڤیرجینیا خەریکی نووسینی رۆمانە نوێیەکەی خۆی واتە "خاتوو دەلەوی/ Mrs Dalloway"ـیە و لەهەمان کاتدا کۆمەڵێک کێشەی گەورە دەوریان گرتووە. پاش ماوەیەکی زۆر واتە لە ساڵی ١٩٥١ـدا دوو ژن بە ناوەکانی لارا(جولیان مۆر) و کلاریسا(مریل ستریپ) کتێبەکەی وۆلف دەخوێننەوە و واقعی ژیانی خۆیان لەو رۆمانەدا ئەدۆزنەوە. کیدمان بە نواندنە ناوازاەکەی خۆی لەم فیلمەدا توانی هەر سێ خەڵای ئۆسکار، گۆڵدن گڵاب و بفتا دەستەبەر بکات.\nگەیشتینە یەکێک لە باشترین فیلمەکانی ئەم لیستە. داگڤیل ناوی شارێکی کوێستانی بچووکە کە خەڵکەکەی خەریکی ژیانی ئاسایی خۆیانن. شەوێکیان بێگانەیەکی سادە و دڵپاک بە ناوی گریس(نیکۆڵ کیدمان) بۆ رزگارکردنی گیانی پەنا دێنێتە بەر ئەم شارە و هەوڵ ئەدات خوو بە خەڵکی ئەم شارەوە بگرێت. بەڵام رەفتاری سادە و خۆمانەی گریس دەبێتە هۆی ئەوەی خەڵک بە سووک سەیری بکەن. ئەم فیلمە پڕناوەرۆکە دەبێ چەندین جار سەیری بکەیت.


پارێزگاری هه‌ولێر، لایه‌نه په‌یوه‌ندیداره‌كانی ڕاسپارد له‌زووترین كاتدا چاره‌سه‌ری کێشه‌ى دابینکردنى ئاوى خواردنه‌وه‌ى ماڵان بكه‌ن | پارێزگای هەولێر - Erbil Governorate\nپارێزگاری هه‌ولێر، لایه‌نه په‌یوه‌ندیداره‌كانی ڕاسپارد له‌زووترین كاتدا چاره‌سه‌ری کێشه‌ى دابینکردنى ئاوى خواردنه‌وه‌ى ماڵان بكه‌ن\nئێواره‌ی ئه‌مڕۆ شه‌مه 2021.7.3، بەسەرپەرشتی ئومێد خۆشناو، پارێزگاری هه‌ولێر و بە ئامادەبوونی هێمن قادر و مه‌سعود كاڕه‌ش، جێگرانی پارێزگار و نەبەز عەبدولحەمید، قائیمقامی ناوەند و ئارى ئه‌حمه‌د، به‌ڕێوه‌به‌ری گشتی ئاو و ئاوه‌ڕۆكانی هه‌رێم و به‌ڕێوه‌به‌ری گشتی ئاوی ژێرزه‌ویی و به‌ڕێوه‌به‌ری گشتی كشتوكاڵ و سه‌رۆكی شاره‌وانی هه‌ولێر و به‌ڕێوه‌به‌رانی ئاو و ئاوه‌ڕۆی هه‌ولێر و ده‌وروبه‌ر و به‌ڕێوه‌به‌ری ئاوی ژێرزه‌ویی هه‌ولێر و به‌ڕێوه‌به‌ری EJCC/ پارێزگاى هه‌ولێر و به‌رپرسی مولیده ئه‌هلییه‌كان، له‌ديوانى پارێزگا، کۆبونەوەیەکی تایبەت به‌كه‌می ئاوى خواردنه‌وه‌ى ماڵان له‌به‌شێك له‌گه‌ڕه‌كه‌كانی شاری هه‌ولێر و ڕووبەڕووبونەوەی قه‌یرانه‌كانى ووشکەساڵی و کەمبونەوەی سەرچاوەکانی ئاو لە دیوانی پارێزگا ئه‌نجامدرا.\nله‌سه‌ره‌تای كۆبوونه‌وه‌كه‌دا، پارێزگارى هه‌ولێر سه‌باره‌ت به چاره‌سه‌ركردنی كه‌می ئاوی خواردنه‌وه‌ی ماڵان له به‌شێك له گه‌ڕه‌كه‌كانی شارى هه‌ولێر، ته‌ئكیدی له‌سه‌ر خێڕا چاره‌سه‌ركردنی ئه‌و كێشه‌یه كرده‌وه و بۆ ئه‌و مه‌به‌سته‌ش داوای له ئاماده‌بووانی كۆبوونه‌وه‌كرد هه‌نگاوی كرده‌يى و خێرا له‌وباره‌یه‌وه بگرنه‌به‌ر، هه‌روه‌ها جه‌ختی له‌سه‌ر پێكهێنانی لێژنه‌یه‌كی باڵا له فه‌رمانگه و به‌ڕێوه‌به‌رایه‌تییه په‌یوه‌ندیداره‌كان بۆ چاره‌سه‌ركردنی نه‌بوونی ئاوی گه‌ڕه‌ك و كێشه‌كانی كه‌می ئاو و ڕووبه‌ڕووبونه‌وه‌ی قه‌یرانه‌كانی ووشكه‌ساڵی و داڕشتنی پلانی درێژخایه‌ن بۆ ئه‌م پڕسه كرده‌وه.\nدوا بەدوایی گفتوگۆ و خستنەڕووی سەرنج و بۆچونەکانی ئاماده‌بووان بۆ دۆزینه‌وه‌ی ڕێگە چارەی گونجاو بۆ چاره‌سه‌ركردنی كێشه‌ی كه‌م ئاوی هاوڵاتییان و ڕووبەڕووبونەوەی قەیرانه‌كانی ووشکە ساڵی و خستنه ڕووی چه‌ند پێشنیارێك، كۆبوونه‌وه جگه له پێكهێنانى لێژنه‌یه‌كی باڵا بۆ دیراسه‌كردن و چاره‌سه‌ری گرفته‌كان چه‌ند بڕیارێكی ترى پێویستیدا بۆ چاره‌سه‌ركردنی گرفت و كێشه‌كانی كه‌می ئاوی گه‌ڕه‌كه‌كان، به‌پێویستیشی زانی هاوڵاتییانیش هاوكار و هه‌ماهه‌نگ بن له به‌فیڕۆنه‌دانی ئاو و ئه‌نجامنه‌دانی سه‌رپێچی له‌سه‌ر تۆره‌كانی ئاوی خواردنه‌وه، له‌وباره‌یه‌شه‌وه پارێزگاری هه‌ولێر سەرجەم لایه‌نه په‌یوه‌ندیداره‌كانی ڕاسپارد له‌زووترین كاتدا ده‌ستبكه‌ن به چاره‌سه‌ركردنی کێشه‌ى دابینکردنى ئاوى خواردنه‌وه‌ى ماڵان وه‌ک هه‌نگاوى یه‌که‌م و بڕینی سه‌رپێچی و زێده‌ڕۆییه‌كانی سه‌رتۆڕی ئاو و نۆژه‌نكردنه‌وه و چاره‌سه‌ركردنی بیره‌كانی ئاوی خواردنه‌وه‌ی گه‌ره‌كه‌كان و جێبەجێکردنی به‌رنامه و پلانی ڕووبەڕووبونەوەی ووشکەساڵی لەسنووری پارێزگای هه‌ولێر.


سیروان عەبدول : سوڵحی ڕۆژهەڵاتیی دژە دیموکراتییانە ، بەناوی دیموکراتییەتی سازانەوە – WTARIKURD\nوەستانەوەی بزوتنەوەی گۆڕان و چەند هێزێکی تر لەبەرامبەر ویستی خۆفەرزکەرانەی پارتی دیموکراتی کوردستاندا و ، پێداگرییان لەسەر هەموارکردنەوەی یاسای سەرۆکایەتیی و کەمکردنەوەی دەسەڵاتی سەرۆک لە سیستەمی سیاسیی کوردستاندا ، کارێکی گرنگە . ئەمە چونکە لەئێستادا غرور و خۆ بە لەسەر حەقزانیی مەسعود بارزانیی و نائامادەیی ئەو بۆ ڕادەستکردنەوەی پۆستی سەرۆکایەتیی هەرێم ، لەپاڵ خەتەری « شەڕی براکوژیی » لە ناوەڕاستی نەوەدەکاندا و هێرشی ساڵی پاری داعش بۆ سەر کوردستاندا ، یەکێکە لەو ڕێگرییە هەرە خەتەرناکانەی کە لە دوو دەیەی ڕابردوودا ڕووبەڕووی ئەزمونی بونیادنانی دیموکراتییەت بۆتەوە لەو هەرێمەدا .\nبەڵام ئەگەر بڕیار بێت ئەو سەنگەرگرتنە هاوبەشە بتوانێت کارکردێکی ڕاستەقینەی هەبێت بۆ دەرکردنی پرۆسەی دیموکراتیی لە هەرێمی کوردستان لەو گۆشە بەرتەسکەی کە لەئێستادا بەهۆی تەماحکاریی بارزانییەوە لە دەسەڵاتدارێتییدا تێیکەوتووە ، ئەوا گرنگە کە بزوتنەوەی گۆڕان و ئەو هێزانەی تر ، هەم ئەو داوا و پێداگرییەی خۆیان لەسەر هەموارکردنەوەی یاسای سەرۆکایەتیی هاوشان بکەن بە داوا و پێداگریی لەسەر ئەوەی کە شەخسی بارزانیی بەهیچ شێوەیەک مافی خۆکاندیدکردنەوە یان مانەوەی لە پۆستی سەرۆکایەتییدا نەبێت و ، هەمیش ئەو هێزانە ، تەنها بۆ یەک جاریش بێت ، پێداگرییەکی هاوبەشیان لەسەر لانەدان لە ڕێساکانی گەمەی دیموکراتیی بگەیەننە سەر .\nبەڵام بەداخەوە ، بەهەر هۆیەکەوە بێت ، پێناچێت هیچکام لەو هێزانە ئامادە بن ، یان لە ئەولەوییاتی کاریان بێت ، ئەو پێداگرییەی خۆیان لەسەر ڕێساکانی گەمەی دیموکراتیی بگەیەننە سەر . ئەمە کەسێک دەتوانێت لەو کۆکییەی هێزەکاندا بیبینێت لەسەر چارەسەرکردنی ناکۆکییەکە لەڕێگەی ئەو کۆنسێپتەوە کە ئەوان ناوی دەنێن «سازانی نیشتیمانیی ».\nئەوەی جێگەی سەرنجە ئەوەیە کە هەموو تەرەفەکان «سازانی نیشتیمانیی » وەک مامەڵەیەکی دیموکراتیی لەگەڵ دۆزەکەدا چاو لێدەکەن و وای پیشان دەدەن کە ئەوە مومارەسەکردنێکی کردەکیی مۆدێلی دیموکراتییەتی سازان یان تەوافوقیی ( Consensus democracy ) بێت . دیارە ئەوە لێکدانەوەیەکی تەواو هەڵەیە بۆ دیموکراتییەتی سازان و تێنەگەیشتنە لەو بیرۆکە جەوهەرییەی کە لەپشت سیستەمی حوکمی دیموکراتییەوەیە .\nمۆدێلی دیموکراتییەتی سازان مانای دانوستان نییە لەنێوان حیزبە سیاسییەکاندا بۆ ڕێککەوتن لەسەر پلەی لادان لە گەمەی دیموکراتیی. بیرۆکەی دیموکراتییەتی سازان ڕێک بەپێچەوانەوە ، لەو پێناوەدا هاتووە کە پلەی دیموکراتییەتی بڕیارەکان و پلەی دیموکراتییەتی ئیدارەی دەوڵەتیی بەرێتە سەرەوە . دیموکراتییەتی سازان لە حاڵەتی ناکۆکیی بەهۆی جیاوازیی نەتەوەیی ، ئاینیی ، کولتوریی یان زمانەوانییەوە پەنای بۆ دەبڕیت و ، ئامانج لێی ئەوەیە کە بەرژەوەندیی و مافی دیموکراتییانە و مافەکانی مرۆڤی هیچ کەمایەتییەکی نەتەوەیی ، کولتوریی یان زمانەوانیی ، بەهۆی مۆدێلی دیموکراتییەتی زۆرینەوە (Majoritarian democracy) ، نەکەوێتە ژێرەوە .\nئەو نەسازیی و گرژییەی بە دەوری ڕادەستنەکردنەوەی پۆستی سەرۆکایەتیی و بە دەوری جۆری سیستەمی حوکم و ڕێگرییدروستکردنەکان لەبەردەم هەڵبژاردنی سەرۆکایەتیی لە هەرێمی کوردستاندا کەوتۆتەوە ، نەسازییەک نییە سەبارەت بە بەرژەوەندیی و مافی گروپی نەتەوەیی یان کولتوریی یان ئاینیی جیاواز لە کوردستاندا ، بەڵکو نەسازییە لەسەر دۆزێکی سیاسیی کە سەبارەت بە ڕەوایی یان ناڕەوایی تەماحەکانی حیزبێکی سیاسییە لە دەسەڵاتدارێتییدا . بە داڕشتنەوەیەکی تر: دۆزەکە سەبارەت بە بەرژەوەندیی گروپی حیزبییە و پرسیارەکە پرسیارێکی سیاسییە ، نەک بەرژەوەندیی گروپی جیاواز لەناو گەلی کوردستان و پرسیارێکی حقوقیی. بۆیە من تێناگەم چۆنە هەموو تەرەفەکان ئەو تێگەیشتنەیان لە مەسەلەکە قبوڵ کردووە کە گوایە ئەو دۆزە دۆزێکە سەبارەت بە دیموکراتییەتی تەوافوقیی و ، کۆکن لەسەر ئەوەی کە ئەو ناکۆکییە دەکرێت لەڕێگای سازانی تەرەفەکانەوە چارەسەر بکرێت .\nبۆ من وا دێتە بەرچاو کە بەشێک لە حیزبەکان تەواو بێئاگا بن لەوەی کە ئەوەی ئەوان باسی دەکەن دیموکراتییەتی سازان نییە و ، ئەوە نەبینن کە ئەوەی وەک سازانی دیموکراتیی بەسەریاندا تێپەڕێندراوە ، خۆی لەئەسڵدا کولتوری دژەدیموکراتییانەی سوڵحی ڕۆژهەلاتییە و ، دانوستانە بۆ سازان و پێکهاتنی هەمەلایەنەی نێوان هەموو هێزە سیاسییەکانی ناو هەرێم لەسەر پشتگوێخستنی پرەنسیپ و ڕێساکانی سیستەمی حوکمڕانیی دیموکراتیی لە هەرێمدا . ئەوە سازانە لەسەر ملکەچکردن بۆ واقیعێکی تاڵی وا لە کوردستاندا کە هێزی زۆر بەهێز هەیە کە داوا دەکات ئیتر بەس بێت و لەمەودوا لەئاست بەرژەوەندییەکانی حیزبەکەی ئەودا کار بە ڕێساکانی گەمەی دیموکراتیی نەکرێت . ئەو کولتوری سوڵحەی لە ڕۆژهەڵاتدا باوە بۆ چارەسەرکردنی ناکۆکییەکان ، خۆپاراستنە لە چارەسەری ناکۆکییەکان و دواخستنیانە تا ئەو کاتەی سەر لە سەرکوتگەریی و شەڕی دەستەویەخەوە دەردەهێنێت .\nلەبەرامبەردا ، دروست نابێت ئەو ئیحتیمالە دوور بخەینەوە کە هەندێک لەو هێزانە دەزانن ئەو سازانەی ئەوان ئامادەن پێوەی بچن ، مامەڵەکردنە لەسەر تەنازولکردن لە پرەنسیپەکانی دیموکراتییەت ، لەبەرامبەر دەستکەوتی حیزبییدا بۆ خۆیان . لەم ساتوسەودایەدا بێگومان هەم هەلپەرستیی حیزبەکان و ناگرنگیی پرۆسەی بەدیموکراتییکردنی هەرێم بەلایانەوە و ، هەمیش بەندوبەستە ژێربەژێرەکانیان لەگەڵ وڵاتانی دراوسێ و گوشاری ئەو وڵاتانە لەسەریان کە بەندوبەست و قازانجی ژێربەژێریان لەگەڵ بارزانیدا هەیە و چەندین فاکتەری تر ، ڕۆڵ دەبینێت لەوەدا کە ئامادەی سازان بن لەسەر پرسیارێکی وا پرەنسیپییانە و ڕوون کە ئایا ڕێگە بدرێت بارزانیی لەسەرووی یاسا و لەسەرووی عورفی دیموکراتییەوە بێت یان نا .\nمن پێموایە تەنازولی هەر تەرەفێک لەم پرسەدا و ڕازیبوونی لەسەر ئەو خۆفەرزکردنەی بارزانیی بەسەر پرۆسەی سیاسییدا ، بەشدارییەکی نامەسئولانە – یان ڕاستتر – خیانەتکارانە و کوشندە دەبێت لە بردنی ڕژیمی سیاسیی لە هەرێمی کوردستاندا بەرەو ئۆتۆریتارییەت و سەرکوتگەرییەک کە هەموو ئەو خەونانە پوچەڵ دەکاتەوە کە خەڵکی ئەو ناوچەیە نزیک بە سەدەیەکە قوربانیی بۆ دەدەن .\nپێداگریی هێزە سیاسییەکان لەسەر ڕێگەگرتن لە تەماحکارییەکانی بارزانیی ، کەمترین چاوەڕوانییەکە کە هاوڵاتییانی کوردستان دەبێت لە هەر هێزێک هەیانبێت کە ئیدیعای دیموکراتخوازیی دەکات . تەنازولکردنی هەر هێزێک لەو پرسەدا ، مومکین نییە وەک سیاسەتی ڕیاڵیستیی ( Realpolitik) پاکانە بکرێت ، چونکە :\nیەکەم ـ دیارە کە سازشێکی لەو جۆرە سازشکردنە لەسەر پرەنسیپێک کە هێزێک ناتوانێت سازشی لەسەر بکات بەبێئەوەی ناسنامەی دیموکراتخوازیی بکەوێتە ژێر پرسیارەوە .\nدووەم ـ من پێموایە ئەو حیزب و هێزە سیاسییانە ، ئەگەر کەمترین سەڕاستیی لە ئیدیعاکانیاندا هەبێت کە حیزبی داکۆکیکار لە دیموکراتییەتن ، دەتوانن موقاوەمەتێکی زۆر لەوەی ئێستا زیاتر بکەن لەبەردەم تەماحکارییکەکانی بارزانییدا . بیرمان نەچێت ئەوەی بارزانیی لە دۆزی سەرۆکایەتیی هەرێمدا دەیکات ، پڕڕووییەکی ئەوەندە گەورەیە کە لە کۆمەڵگای نێودەوڵەتییدا ، سەرباری ئەوەی کە دیکتاتۆرەکان جێگەیان دەبێتەوە تیایدا ، بەبێ ئیحراجیی بۆ خۆی و بۆ ئەو وڵاتانەی ڕۆژئاوا تێناپەڕێت کە قازانجیان لە مانەوەی بارزانییدا هەیە و پاڵپشتیی مانەوەی دەکەن . من پێموایە ناوەندی کۆمەڵگای نێودەوڵەتیی هەرچییەک بێت هێشتا بە جۆرێک نییە کە بارزانیی هیچ باکی بەوە نەبێت و هیچ زەرەرێکی نەبێت ئەگەر تیایدا ئیمەیجی دیموکراتخواز و سەرۆکێکی خاوەن شەرعییەت لەدەست بدات و ببێتە ناوێکی تر لەناو ناوی دیکتاتۆرەکانی ڕۆژهەڵاتی ناوەڕاستدا .\nبەڵی موقاوەمەت و پێداگریی لەسەر گۆڕینی سیستەمی حوکم لە هەرێمدا لە سەرۆکایەتییەوە بۆ پەرلەمانتاریزم و ، کەمکردنەوەی دەسەڵاتەکانی سەرۆک و ، ڕێگەگرتن لەوەی شەخسی بارزانیی مافی خۆکاندیدکردنەوە یان مانەوەی لە پۆستی سەرۆکایەتییدا هەبێت ، ئەمانە بۆی هەیە کەشێکی پڕ لە گرژیی تا ئاستی دووئیدارەیی لە هەرێمدا دروست بکات، بەڵام هەرچییەک بێت :\nیەکەم : ئیمکانی کەوتنەوەی شەڕی ناوخۆ لە کوردستاندا بەشێکە لەو ڕێتۆریکی موبالەغە و هەوڵی چاوترساندنە کە پارتی دیموکراتی کوردستان وەک ستراتیجییەتێک بۆ تێپەڕاندنی خواستە ناڕەواکانی خۆی بەکاری دێنێت.\nدووەم : کەوتنەوەی هەر گرژییەک لەئاکامی پێداگریی ئەو هێزانە لەسەر شەرعییەت و وەستانەوەیان لەبەردەم تەماحکارییەکانی بارزانییدا، ئەو هێزانە سەبەبکاری نین . ئەمە وادەکات بەو ئەندازەیەی کە ئەو گرژییانە زیاد دەکەن ، بەو ئەندازەیە ئیمەیجی تەماحکارانە و بێشەرمانەی بارزانیی لەناوەندی نێودەوڵەتییدا زیاتر سەرئاو دەکەوێت و دەبێتە گوشار بەسەریەوە .\nسێیەم : خۆپارێزیی لە گرژیی لەمڕۆدا ، گرژیی و شەڕی ناوخۆ و سەرکوتگەریی گەورە لە دواڕۆژی هەرێمدا بەدوای خۆیدا دەهێنێت .\nچوارەم: بەجیاواز لە مێژووی هەموو ئەو دووبەرەیی و سەنگەرگیریی و نەسازییانەی کە لە نیو سەدەی ڕابردوودا لەنێوان حیزب و هێزە سیاسییە جیاوازەکانی کوردستاندا دروست بوون ، ئەمە یەکەمجارە جەمسەرگیرییەک دروست بێت کە هەر تەنها پێکداتەقانی بەرژەوەندیی گروپە ڕکابەرەکان نەبێت ، بەڵکو سەرکەوتنی تەرەفێکیان و ژێرکەوتنی ئەویتریان مانای بۆ پرەنسیپێکی سیاسیی گرنگیش هەبێت . بە داڕشتنەوەیەکی تر : ئەوە جەمسەرگیرییەکە کە دەبێت هیوا بخوازین سازان لەسەر نەهێنشتنی نەکرێت .\nشێرزاد شێخانی : بۆچی لەهەڕەشەکانی پارتی بترسین ؟


چه‌ند نیشانه‌یه‌ك پێتان ده‌ڵێت تۆ و هاوسه‌ره‌كه‌ت بۆیه‌كتر دروستكراون\n20/04/2020 ژمارەی بینراو 8323\nدۆزینه‌وه‌ی كه‌سێك بۆ ئه‌وه‌ی ببێته هاوبه‌شێكی گونجاو بۆ ژیانت كارێكی زۆر ئاسان نییه چونكه زۆركات جیاوازیه زۆر گه‌وره‌كان كێشه له‌نێوان هاوسه‌ره‌كاندا دروست ده‌كه‌ن، ئه‌گه‌ر تۆ و هاوسه‌ره‌كه‌ت هه‌ست به‌م نیشانانه ده‌كه‌ن ئه‌وه مانای وایه ئێوه بۆ یه‌كتر دروستكراون.\n1- له زۆر بابه‌تدا هاوڕان:\nله‌گه‌ڵ ئه‌وه‌ی به تێپه‌ڕبوونی كات ئاره‌زووی مرۆڤ ده‌گۆڕێت به‌ڵام ئه‌و كاته‌ی دوو كه‌س زۆربه‌ی ئه‌و شتانه‌ی ئاره‌زووی ده‌كه‌ن تیایدا هاوبه‌ش بن وه‌ك كه‌سایه‌تی و كرانه‌وه له‌گه‌ڵ ده‌وربه‌ر و ڕاستگۆی ئه‌وه مانای وایه بۆ ژیانكردن له‌گه‌ڵ یه‌كتر زۆر شیاون.\n2-كات به یه‌كتر ده‌به‌خشن:\nكاتێك هه‌ردوكتان ئاره‌زوو ده‌كه‌ن به‌یه‌كه‌وه كات به‌سه‌ر ببه‌ن و هه‌ندێك كار به‌یه‌كه‌وه ئه‌نجام بده‌ن بۆ ئه‌وه‌ی په‌یوه‌ندیه‌كه‌تان پته‌وتر بێت.\n3-سوور له‌سه‌ر ئه‌وه‌ی له‌گه‌ڵ یه‌كتر ڕاستگۆبن:\nهه‌بوونی ڕاستگۆی له په‌یوه‌ندی نێوان دوو كه‌سدا هاوكار ده‌بێت بۆ ئه‌وه‌ی له داهاتودا ژیانێكی ئارام و بێ كێشه‌یان هه‌بێت و بێ ترس هه‌موو بابه‌تێك له‌گه‌ڵ یه‌كتر بكه‌نه‌وه.\n4-له خۆشی و ناخۆشیدا پشتی یه‌ك به‌ر ناده‌ن:\nهه‌موو په‌یوه‌ندیه‌ك پێویستی به پشتیوانی هه‌ست و ماددی و مه‌عنه‌وی ده‌بێت، ئه‌مانه‌ش پێویستیه‌كانی درێژه‌دانن به په‌یوه‌ندی خۆشه‌ویستی و ژیانی هاوبه‌ش.\n5- پاڵپشتی یه‌كتر ده‌كه‌ن:\nكاتێك دوو هاوسه‌ر خۆیان به‌سه‌ر یه‌كترا فه‌رز نه‌كه‌ن به‌تایبه‌ت بۆ گۆڕینی ستایلی ژیانكردن و كه‌سایه‌تی و له‌گه‌ڵ ئه‌وه‌شدا پاڵپشتی یه‌كتر بن له‌ڕووی كار و زانسته‌وه.\n6-مانای ئارامگرتن و لێخۆشبوون بزانن:\nله ژیانی هاوبه‌شدا ته‌نگانه و خۆشی و ناخۆشی هه‌یه به‌ڵام ئه‌و دوو كه‌سه‌ی بتوانن به‌رگه‌ی ناخۆشیه‌كان بگرن و چێژ له خۆشیه‌كانی ژیانیان وه‌ربگرن و چاره‌سه‌ری كێشه‌كانیان بكه‌ن به‌یه‌كه‌وه شایه‌نی ئه‌وه‌ن ته‌مه‌نێك به‌یه‌كه‌وه به‌ڕێ بكه‌ن.\n7-گوێ بۆ یه‌كتر ده‌گرن:\nكاتێك بڕیاری ئه‌وه ده‌ده‌یت كات ببه‌خشیت به هاوبه‌شی ژیانت بۆ ئه‌وه‌ی گوێ بۆ یه‌كتر بگرن و هه‌ست و سۆزتان بۆ یه‌كتر بگۆڕنه‌وه ئه‌وه به‌خته‌وه‌ر ده‌بن.\n8-به‌یه‌كه‌وه باس له داهاتوو ده‌كه‌ن:\nباسكردنی داهاتوو و دانانی پلان بۆ ژیانكردن ته‌نها هاوسه‌ره به‌خته‌وه‌ره‌كان كاری له‌سه‌ر ده‌كه‌ن.\n9-له گه‌نگه‌شه خۆیان دوور ناگرن:\nله‌كاتی دروستبوونی كێشه‌یه‌ك هیچكامێكیان له ڕاستی بابه‌ته‌كه ڕاناكه‌ن و قسه‌ی له‌سه‌ر ده‌كه‌ن بۆ ئه‌وه‌ی بگه‌نه ئه‌نجام هه‌تا چاره‌سه‌ری كێشه‌كه‌یان بكه‌ن.\n10-خۆیان به به‌رپرسیار ده‌زانن:\nهه‌بوونی هه‌ستی به‌رپرسیارێتی له‌نێوان هاوسه‌ره‌كان زۆر گرنگه ئه‌م ڕه‌فتاره هاوكار ده‌بێت هه‌ردوو هاوسه‌ره‌كه به‌یه‌كه‌وه ئه‌و ئه‌ركانه به‌جێ بهێنن كه ده‌كه‌وێته ئه‌ستۆیان.


هەپەگە: بەرخۆدانی مێژوویی حەفتانین بەردەوامە\nهەپەگە: بەرخۆدانی مێژوویی حەفتانین بەردەوامە\nناوەندی ڕاگەیاندن و چاپەمەنی هەپەگە لەبارەی چالاکیەکانی گەریلا و هێرشی داگیرکەری ڕاگەیەنراوێکی بڵاوکردەوە.\nدەقی ڕاگەیەندراوی هەپەگە :\n"لەدژی هێرشی داگیرکەری سوپای داگیرکەری تورک لەسەر هەرێمی حەفتانینی سەر بە هەرێمەکانی پاراستنی مەدیا، بەرخۆدانی مێژوویی هێزەکانمان بەردەوامە، لەدژی پلانەکانی داگیرکەران بۆ داگیرکردنی باشوری کوردستان، کە بە دروستکردنی هەرێمی ئارام دەیانەوێت ئەوە بکەن، هێزەکانمان چالاکی ئەنجامدەدەن، زانیاری فراوان لەبارەی چالاکیەکان بەم شێوەیەیە:\n٢٥ی حوزەیران لەنێوان هێزەکانمان و داگیرکەراندا کە هەوڵ دەدەن لە گۆڕەپانی شاشدارا پێشڕەوی بکەن، شەڕێکی سەخت ڕوویدا و شەڕەکە تا ئێوارە بەردەوام بوو، لەدژی داگیرکەران کە بە سەختی هەرێمەکە بۆردوومان دەکەن، هێزەکانمان بە قارەمانێتی بەرخۆدان دەکەن و ٧ سەربازیان سزادا و زیاتر لە ١٠ سەربازیش برینداربوون، هاوڕێکانمان ئەسمەر دەوریم، سەما کاتۆ، ئارین ئەنگیزەک، بێریڤان جوودی و ئارارات سەرهات کە لەژێر فەرماندەیی هاوڕێ ئەسمەر دەڤریندا تا دواین گولەیان شەڕیان کرد، تێکەڵ بە کاروانی شەهیدان بوون.\n٢٦ی حوزەیران لەدژی داگیرکەران کە هەوڵیاندا لە گۆڕەپانی شەهید جودی پێشڕەوی بکەن، هێزەکانمان یەژاستار بە تاکتیکی سابۆتاژ چالاکیان کرد، لە ئەنجامدا سەربازێک سزادرا.\nشەوی هەمان ڕۆژ هێزەکانمان لەدژی داگیرکەران لە خانتور چالاکی بەهێزیان ئەنجامدا، لە چالاکیەکەدا ژمارەیەکی زۆر سەرباز سزادران، زانیاری ورد لەبارەی چالاکیەکە دواتر بۆ رای گشتی بڵاودەکرێتەوە.\nلە چوارچیوەی هەنگاوی شۆرشگیریی شەهید باگەر و شەهید ڕۆنیادا هیزەکانمان لەدژی سوپای داگیرکەری تورک چالاکیان ئەنجامدا، لەم چوارچێوەیەدا:\n٢٤ی حوزەیران کاتژمیر ١٧:٠٠ هێزەکانمان یەژاستار لەدژی داگیرکەری لەسەر گردی شەهید ڕێبەر لە ناوچەی چەلێی جۆلەمیرگ چالاکیان ئەنجامدا، لە چالاکیەکەدا لەدژی شۆفڵێکی داگیرکەران چالاکی ئەنجامدرا و شۆفڵەکە تێکشکێنرا، ٢ سەرباز سزادران و ٢ سەربازیش برینداربوون.\n٢٧ی حوزەیران کاتژمێر ٠٥:٠٠ هێزەکانمان لەدژی قەڕەقۆلی گرێی ناوچەی چەلی چالاکیان ئەنجامدا، لە چالاکیەکەدا کە لە سەنگەر و پەناگاکانی دوژمن درا، ژمارەیەی کوژراو و بریندارەکانی دوژمن نەزانرا.\n٣١ی ئایار لە گۆڕەپانی دەرەوا قەسرادای ناوچەی چەلیێ جۆلەمێرگ، سوپای داگیرکەری تورک دەستی بە ئۆپەراسیۆن کرد، لە کاتی ئۆپەڕاسیۆندا لە نێوان هێزەکانمان و داگیرکەراندا شەڕ ڕوویدا، گورزی گەورە لە داگیرکەران درا، هاوڕێکانمان بروسک، هاروون و کاوە کە تا دوایین گولەیان شەڕیان کرد تێکەڵ بە کاروانی نەمران بوون.\n٢٦ی حوزەیران کاتژمێر ١٩:٣٠ و ٢٧ی حوزەیران کاتژمێر ٢١:٣٠ فڕۆکە جەنگیەکانی سوپای داگیرکەری تورک گۆڕەپانی سیدای هەرێمی زاپی هەرێمەکانی پاراستنی میدیایان بۆردوومان کرد، هیچ زیانێک بەر هێزەکانمان نەکەوت، بەڵام ئاگر بەر پووش و دارستانی هەرێمەکە کەوت".


بە وێنەو ڤیدیۆ؛ خاوەنی گەورەترین دەمە لە جیهاندا\nفرانسیسكۆ دۆمینگۆ واكیم خاوەنی گەورەترین دەمە لە جیهاندا. ئەم گەنجە تەمەنی 29 ساڵە و خەڵكی ئەنگۆلایە و بە "چەناگە ترسناكەكە"ی ئەنگۆلاش ناسراوە، لە 18ی ئاداری 2010دا لە پێشبڕكێی گەورەترین دەم كە لە ڕۆمای پایتەختی ئیتاڵیا سازكراوە ڕیكۆردی گەورەترین دەمی لەسەر ئاستی تەواوی جیهاندا شكاندو تائێستا ڕكابەری نییە.\nبەشداربووانی پێشبڕكێكە قاپ و كوپی قاوەو بتڵی بیرەیان دەخنییەوە دەمیانەوە، بەڵام هیچ كەسێك فرانسیسكۆی پێ نەبەزێندرا.\nپانی دەمی فرانسیسكۆ 17 سانتیمەترەو ناوی وەك گەورەترین دەمی جیهان لە كتێبی گینسدا تۆماركراوە. بەسەرهاتی دۆزینەوەی ئەم گەنجە بۆ خۆی جێی سەرنجە، لێكۆڵەرانی كتێبی گینس لە كاتی تەماشاكردنی یوتیوبدا ئەم گەنجەیان بەدی كرد، بەڵام دوای دوو ساڵ گەڕان بەدوای فرانسیسكۆدا، لێكۆڵەرەكان توانییان شارۆچكەكەی بدۆزنەوە لە ئەنگۆلا. ئیتر لەو كاتەوە ناوی فرانسیسكۆ زۆر بەربڵاوە لەسەر ئینتەرنێتدا و ڤیدیۆكانی زۆرترین بینەری هەیە.\nفرانسیسكۆ خۆی دەڵێت "شەرەفێكی گەورەیە كە ناوم لە گینسدا تۆماركراوە، ئەمەش خەونێكی لە مێژینەم بووە كە خۆشبەختانە هاتە دی".


📅 12-08-2017 Rêkewt û Rûdaw\n📅 Demê tumarkirinê Aug 12 2017 10:13AM\n👁 Ev babete 10,596 car hatiye dîtin\n- بەڕێوەبەری گشتی ئۆفیسی هەڵەبجەی کۆمیسۆنی هەڵبژار [ Zêde... 👁] ✖ ✖ 2 7 ✔ 99% ✍ H.B. 12-8-2017 10:13:50\n👁 Ev babete 5,112 car hatiye dîtin\n📝 بزوتنەوەی گۆڕان، بەیاننامەیەک لەسەر دۆخی هەرێمی کوردستان بڵاودەکاتەوەو رایدەگەیەنێت کە بەشداری گۆڕان لەحکومەت مەکرەمەی پارتی نیە و ئیستحقاقی هەڵبژاردنی خۆیەتی گۆڕان، جەخت دەکاتەوە حساب بۆ هیچ جۆرە هەڕەشەو گوڕەشەیەک ناکات Belgename\n📅 Demê tumarkirinê Oct 11 2015 1:42PM\n👁 Ev babete 6,460 car hatiye dîtin\nهاوڵاتیانی سەربەرزی کوردستان پێشمەرگە قارەمانەکان [ Zêde... 👁] ✖ ✖ ✖ 0 0 ✔ 85% ✍ H.B. 11-10-2015 13:42:27\n👁 Ev babete 22,925 car hatiye dîtin\n🔣 بزووتنەوەی گۆڕان بەرنامەی دوای نەوشیروان مستەفا دادەڕێژێت Hemecore\n📅 Demê tumarkirinê Jun 9 2017 1:06AM\n👁 Ev babete 6,207 car hatiye dîtin\nبزووتنەوەی گۆڕان بەرنامەی دوای نەوشیروان مستەفا دا [ Zêde... 👁] ✖ ✖ 0 1 ✔ 96% ✍ E.Î.F. 9-6-2017 1:06:31\n📊 بزووتنەوەی گۆڕان تێچووی کۆنگرەکەی راگەیاند Amar u Rapirsîya\n📅 Demê tumarkirinê Jan 4 2014 4:49PM\n👁 Ev babete 12,662 car hatiye dîtin\nبزووتنەوەی گۆڕان رایدەگەیەنێت کە کۆنگرەکەی کە لە ک [ Zêde... 👁] ✖ ✖ ✖ 1 0 ✔ 84% ✍ H.B. 4-1-2014 16:49:51\n📕 بزووتنەوەی گۆڕان... بەرەو کوێ؟ Pertûkxane\n📅 Demê tumarkirinê Sep 14 2014 8:42PM\n👁 Ev babete 12,547 car hatiye dîtin\nحوسێن محەمەد عەزیز 2010 [ Zêde... 👁] 📕 ✖ 1 0 ✔ 99% ✍ H.B. 14-9-2014 20:42:42\n📝 بەبۆنەی ئاڵوگۆڕکردنی پۆستەکانی پارێزگار و سەرۆکی ئەنجومەنی پارێزگا و جێگرەکانیان، بزوتنەوەی گۆڕان راگەیەندراوێکی بڵاوکردەوە Belgename\n📅 Demê tumarkirinê Aug 27 2016 10:14AM\n👁 Ev babete 3,507 car hatiye dîtin\nراگەیەندراوێک بەبۆنەی دەستاودەستکردنی دەسەڵاتی حکو [ Zêde... 👁] ✖ ✖ ✖ 0 0 ✔ 80% ✍ H.B. 27-8-2016 10:14:13\n📝 بەڕێز.. کاک نەوشیروان مستەفا رێکخەری گشتی بزوتنەوەی گۆڕان Belgename\n📅 Demê tumarkirinê Apr 25 2014 11:45AM\n👁 Ev babete 13,979 car hatiye dîtin\nسڵاوێکی گەرم... ئێمە کە لەخوارەوە ناومان هاتووە، [ Zêde... 👁] ✖ ✖ ✖ 0 0 ✔ 88% ✍ H.B. 25-4-2014 11:45:08\n👁 Ev babete 14,401 car hatiye dîtin\n| dirustkirina laperî 1,373 çirke!


دەوڵەتی ئەییووبی - ویکیپیدیا، ئینسایکڵۆپیدیای ئازاد\n(ڕەوانەکراوە لە ئەییووبیانەوە)\nپایتەخت قاھیرە، دیمەشق\nزمانی فەڕمی عەرەبی، کوردی و ئارامی\nمێژووی دامەزراندن ساڵی ١١٧٤ز\nمێژووی ڕوخان ساڵی ١٣٤٢ز\nدامەزرێنەر سەڵاحەدینی ئەیوبی\nنەمەنی دەوڵەت ١٦٨ ساڵ\nژمارەی دانیشتوان ٨,٠٠٠,٠٠٠ (پێشبینی کردن)\nدراو دیناری ئەیووبی\nئەییووبیەکان فەرمانڕەوایەکی سونە موسڵمانی کوردی بوون ئەگەڕێنەوە سەر تیرەی ڕەوەندی کە سەر بە ھۆزی ھەزەبانی بوون ، لەلایەن سوڵتان سەڵاحەدین ئەییووبی دامەزرێندرا لە میسڕ، ئەییووبیەکان لە کۆتایەکانی سەدەی ١٢ تاکو ناوەڕاستی سەدەی ١٣ فەرمانڕەوایەتی شام و حیجاز و یەمەن و تونس و بەشێکی مەغریب و میسڕو بەشێکی کوردستان و باکووری میزۆپۆتامیایان دەکرد. سەڵاحەدین یەکەمجار بوو بە وەزیری فاتمیەکان لە ١١٦٩، پێش ئەوەی کۆتای بە خەلافەتی فاتمی بێنێ لە ١١٧١. لە دوای تێپەڕ بوونی سێ ساڵ کە گەورەی سەڵاحەدین سوڵتان نورەدین زەنگی فەرمانڕەوای زەنگیەکان لە شام کۆچی دوای کرد لە ١١٧٤ سەڵاحەدین ناسناوی سوڵتانی لەخۆ نا. لە چەند دەساڵانی دواتر ئەییووبیەکان دەسەڵاتیان فراوان دەکەن وە تاکو ١١٨٣، ئەییووبیەکان دەست دەگرن بە نوبیاو(باکووری سودانی ئێستا) حجاز و یەمەن و تاکو تونس وە دەست بەسەر ھەموو ئەو ناوچانە دەگرن کە پێشتر لە ژێر فەرمانڕەوای زەنگیەکان دا بوو کە شام و سوریاو باکووری میزۆپۆتامیاو بەشێکی بەرفراوانی کوردستان. وە لە ١١٨٧ توانیان دەست بەسەر چەند شارێک لە شام بگرن کە لە ژێر دەستی شانشینی و میرنشینە خاچدروشمەکان دا بوون، بەتایبەتی شانشینی ئوروشەلیم وە کۆتایان بە فەرمانڕەوای خاچدروشمەکان ھێنا لە قودس، بەڵام خاچدروشمەکان توانیان دەست بەسەر چەند شارێک بگرنەوە بەڵام نەیان توانی دەست بەسەر قودسدا بگرنەوە لە ١١٩٠کان.\n٢ دامەزراندنی دەوڵەت\n٢.١ مێژووی دامەزراندن\n٣ دوای سەڵاحەدین\n٤ دوای عادل\n٦ لیستی سوڵتانەکان\n٧ ئەییوبییەکانی ناوچەکان\nدامەزرێنەری خێزانی ئەیوبی، نەجمەدین ئەیوب سەرکردەیەکی سەربازی بوو لە ناو زەنگیەکان کە خیزانەکەی لە ئەرمینیاوە ھاتبوون، وسەرەتا بوو بە والی تکریت پاشان والی دیمەشق، لە دواتردا براکەی ئەسەدەدین شێرکۆ و سەڵاحەدینی ئەیوبی کوڕی بوونە سەرکردەی فاتمیەکان.\nدیواری ئەیووبی لە پارکی ئەزھەر، قاھیرە\nناکۆکی و کێشەکان زیادیان کرد لە میسر، و سەرکردەکانی سوپا پلەی وەزیریانیان وەرئەگرت، بۆ وەرگرتنی ئەم پایەیە ڕکەبەر کەوتە نێوان دوو لە سەرکردە فاتیمیەکان (شاور و زڕغام)، شاور پایەکەی وەرگرت و پاشان زڕغام توانی لایبات و خۆی لە شوێنەکەی دابنیشێت، شاور ڕایکرد بۆ دیمەشق پەنای بردە بەر نورەدین زەنگی تا بیگەڕێنێتەوە بۆ پایەکەی، لە ھەمان کاتدا زڕغام داوای یارمەتی لە عەموری خاچپەرست کرد لە قودس.\nھەریەک لە نورەدین زەنگی و عەموری بە دەم داواکانەوە ھاتن، نورەدین زەنگی سوپایەکی بە سەرکردایەتی ئەسەدەدین شێرکۆ و سەڵاحەدینی ئەیوبی نارد لە سالی ١١٦٤ز، و خاچپەرستەکان بە سەرکردایەتی عەموری ئامادەبوون بۆ چوونە میسر، ودوای چەند ھەڵمەتێک سوپاکەی نورەدین زەنگی خاچپەرستەکانیان شکاند، و دەستیان گرت بەسەر ھەردوو وەزیرە ڕکەبەرەکەدا و ئەسەدەدین شێرکۆ پایەی وەزیری وەرگرت لە ساڵی ١١٦٩ز.\nلە دوای مردنی نورەدین زەنگی و ڕاکردنی کوڕەکەی (ساڵح ئیسماعیل) ی مناڵ بۆ حەلەب، سەڵاحەدین گەڕایەوە دیمەشق، و لە سەڵەکانی دواتردا سەڵاحەدین دەسەڵاتی فراوان کرد بەسەر ھەرێمەکانی شامدا، ھاوکات لەگەڵ بەرەنگاربوونەوەی ھێرشی خاچپەرستەکان، کە بەسەریاندا سەرئەکەوت لە ڕووبەڕوونەوەکاندا.\nلە دوای مردنی عادل لە ساڵی ١٢١٨دا ھەمان ڕووداوەکانی پێشوو دووبارە بوونەوە، و جارێکی تر دووبارەبوویەوە لە دوای مردنی کامل ناسڕەدین کوڕی عادل لە ساڵی ١٢٣٨ز، بەڵام دەوڵەتی ئەیوبی بە گشتی مایەوە تا کوژرانی (توران شا) دوایین سولتانی ئەیوبیەکان لە میسر ساڵی ١٢٥٠ و دەوڵەتی مەمالیکەکان لە جێگەی دامەزرا.\nخانەکانی مەغۆل دەستیان گرت بەسەر ئەیوبیەکاندا لە دیمەشق و حەلەب ساڵی ١٢٦٠، بەڵام دوای ئەوەی مەمالیک مەغۆلیان شکاند لە شەڕی عەین جالوتدا و حوکمی ئەیوبیەکانیان وەرگرت لە حومس ساڵی ١٢٦٢ز، و لقی ئەیوبیەکان لە حەمما بەردەوام بوو تا ساڵی ١٣٤٤ز و سوریا و میسر لە ژیر حوکمی مەمالیکدا بوون.\nچەند وێنەیەکی قەڵاکەی سەڵاحەدین لە میسر\n١ سەڵاحەدینی ئەیوبی ١١٧٤–١١٩٢\n٢ عەزیز کوڕی سەڵاحەدین ١١٩٢–١١٩٨\n٣ مەنسوڕ ناسڕەدین کوری عەزی ١١٩٨–١٢٠٠\n٤ عادل سەیفەدین ئەبوبەکر ١٢٠٠–١٢١٨\n٥ کامل ناسڕەدین محەممەد ١٢١٨–١٢٣٨\n٦ عادل سەیفەدین کوڕی کامل ١٢٣٨–١٢٤٠\n٧ ساڵح نەجمەدین ئەیوب ١٢٤٠–١٢٤٩\n٨ موعزەم توران شا کوڕی ساڵح ١٢٤٩–١٢٥٠\n٩ عیسەت دین ئوم خەلیل (شجرە الدر) ١٢٥٠–١٢٥٠\nسەڵاحەدینی ئەیوبی ١١٧٤–١١٩٣\nعادلی یەکەم ١١٩٦–١٢١٨\nناسڕ داوود ١٢٢٧–١٢٢٩\nساڵح ئیسماعیل ١٢٣٧–١٢٣٨\nعادلی دووەم ١٢٣٨–١٢٣٩\nساڵح ئەیوب ١٢٣٩–١٢٤٥\nساڵح ئیسماعیل ١٢٣٩–١٢٤٥\nساڵح ئەیوب ١٢٤٥–١٢٤٩\nتوران شا ١٢٤٩–١٢٥٠\nناسڕ یوسف ١٢٥٠–١٢٥٢\nسلاحەدینی ئەیوبی ١١٨٣–١١٩٣\nزاھیر غازی کوڕی سەلاحەدین ١١٩٣–١٢١٦\nعەزیز لە حەلەب ١٢١٦–١٢٣٦\nناسڕ یوسف ١٢٣٦–١٢٦٠\nموزەفەڕی یەکەم ١١٧٨–١١٩١\nمەنسوڕی یەکەم ١١٩١–١٢٢١\nموزەفەڕی دووەم ١٢٢٩–١٢٤٤\nمەنسوری دووەم ١٢٤٤–١٢٨٤\nموزەفەڕی سێیەم ١٢٨٤–١٣٠٠\nناسڕ داوود ١٢٢٩–١٢٤٩\nموعزەم توران شا ١١٧٣–١١٨١\nعەزیز توغتکین ١١٨١–١١٩٧\nموعیزەدین ئیسماعیل ١١٩٧–١٢٠٢\nناسر ئەیوب ١٢٠٢–١٢١٤\nموزەفەڕ سولەیمان ١٢١٤–١٢١٥\nمەسعود سەڵاحەدین ١٢١٥–١٢٢٩\n؛ ئەیوبیەکانی دیاربەکر\nکامل ناسڕەدین ١٢٤٤–١٢٨٤\nساڵح ئەیوب ١٢٣٢–١٢٣٩\nموعزەم توران شا ١٢٣٩–١٢٤٩\nوەرگیراو لە «https://ckb.wikipedia.org/w/index.php?title=دەوڵەتی_ئەییووبی&oldid=701386»\nویلایەتەکان و مەڵبەندەکان، ھەڵوەشانەوەی ١٣٤١\nویلایەتەکان و مەڵبەندەکان، دامەزرانی ١١٧١


شەهیدی فەرماندە (خاڵە مامەند مەنتك) كێ بوو؟\nپێش 3 هەفتە ژمارەی بینراو 612\nشەهیدان سمبولی بەرگری و بەرخودانی شۆڕش و گەورەترین هێزی نیشتمانن، شەهیدان جوانترین دیاری خواوەندن بۆ میلـلەتەكەیان، هەست و نەستی ئەوانەی ئەوێ رۆژێ بوونە پێشمەرگە و بڕیاری بەرگریان دا لە كوردستان لەوپەڕی باوەڕو ئینتیمای نیشتمانی بوو. خۆشەویستی ئەوان بۆ خاك گەورەتر بوو لە بەرژەوەندییە تایبەتییەكان، بۆیە ئازاو خۆنەویست و بەهێز بوون بەرامبەر دوژمن.\nیەكێك لەو شەهیدانەی دەمانەوێ تیشك بخەینە سەر ژیاننامەكەی، شەهید (خاڵە مامەندە) ە .. خانەوادەیەك ماندوو لە رێگای كوردایەتی و پێشمەرگایەتی، بنەمالەیەك تینووی شۆڕش و كوردایەتی، ئەوان لەسەر خاك و نیشتمان قوربانی زۆریان داو كۆڵیان نەدا، بۆیە ئەوانەی هەمیشە دڵسۆزی و ئینتیمای نیشتمانیان بەهێز بووە، تاڕادەی شەهید بوون لەپێناو رزگاریی نەتەوەیی وخاك زوو ئیبرازبوونەو لەناو میللەتەكەیان بەگەورەیی ماونەتەوە، یەكێك لەو شەهیدانەی شۆڕشی نوێ گەلەكەمان كە هەمیشە لەكاری رێكخستن و نهێنی تاسەر ئێسقان ووردەكارو نهێنی پارێزو دڵسۆزو خەمخۆر بووە، دواتریش لە تەمەنێكی كەم واتە لاوێكی خوێن گەرم دەبێتە پێشمەرگەی شۆڕشی ئەیلول: بۆ درێژە پێدانی پیشمەرگایەتی پاش هەرەس ساڵی 1978 پەیوەندی بەڕیزەكانی بزووتنەوەی سۆشیالیست دیموكراتی كوردستان دەكات و دەبێتە پێشمەرگە، زۆر ئازایانە بەشداری لەچەندین چالاكی دەكات. تاساڵی 1983 سەنگەری خەبات دەگوازێتەوە بۆ ناو رێزەكانی یەكێتیی نیشتمانیی كوردستان، پلەی فەرماندەی كەرتی پێ دەدەن لەتیپی 86 ی دەشتی هەولێر.\nشەهید (خاڵە مامەند) لەبەر دەستپاكیی و دڵسۆزی بۆ نیشتمانەكەی، لەزۆر قۆناغ بەتایبەتی دوای راپەڕین، متمانەی پارێزگاری دام و دەزگاو یەكە ئیدارییەكانی پێسپێردراوە، شەهید خالە (مامەند) تا شەهیدبوونی، لەبەر دڵسۆزی و خۆڕاگری پلەكانی پێشمەرگایەتی بڕیوە تا جێگرلیوای رۆژهەڵاتی هەولێر، بەڵام سەد حەیف ومخابن لەبەرەبەیانی رۆژی 27-12-1994، شەهید دەكرێ و دەگاتە كاروانی نەمرانەوە.\nـ ناوی تەواو: مامەند عومەر حەمەدەمین\nـ ناسراو بە خاڵە مامەند مەنتك\nـ ساڵی لەدایكبوون : 1 ـ7ـ1951\nـ شوێنی لەدایكبوون: گوندی سەرمەزراـ ناحیەی دارەتوو ـ قەزای بنەسڵاوە ـ پارێزگای هەولێر\nـ عەشیرەت: مەنتك\nـ ئاستی خوێندن : تەنها دەیزانی بخوێنتەوەو بنووسێت\nـ باری خێزانی: خێزاندار بووە\nـ ناوی هاوسەری شەهید: بەفرین سلێمان\nـ ناوی منداڵەكانی شەهید: رەوەز-هێلین-ئاریان-ئاری-سارا\nـ ناوبراولەتەمەنی لاوێتی دەستی داوەتە چەك و دژی كوردكوژەكانی بەغدا دەبێتە پێشمەرگە لەلای شەهید (سلێمان سادق) ی ئامۆزای .\nـ لەسالی 1975 ئەو كاتەی شۆڕش هەرەس دێنێ و دەچێتە ئێران، تاماوەیەكی زۆر لە ئێران لە ئۆردوگاكان دەمێنێتەوە .\nـ لەپاش نسكۆ، وڵاتی ئێران لەسەر بڕیاری رژێمی بەعس تەسلیم بە عێراقی دەكاتەوەو دەگوازرێتەوە بۆ شاری سەماوە .\nـ بەڵام شەهید لەساڵی 1977 كە دەزانێ شۆڕش هەڵگیرساوەتەوە، زوو خۆی دەگەیەنێتە ناو ریزەكانی رێكخستنی بزووتنەوەی سۆشیالیستی دیموكراتی كوردستان لەگەڵ شەهید (ستار سادق) ی ئامۆزای كە ئەویان لەناو كۆمەڵەی رەنجدەرانی كوردستان ئەندام بووە، دواترئەو ئامۆزایەی لە سێدارەدرا.\nـ ساڵی پەیوەندی بەهێزی پێشمەرگە: مانگی (2) ی ساڵی 1978\nـ لایەنی سیاسی : بزوتنەوەی سۆشیالستی كوردستان\nـ ئۆرگان : هەرێمی (8) دەشتی هەولێر\nـ لە كۆتایی ساڵی 1983 سەنگەری خەباتی چەكداری گواستۆتەوە ناو رێزەكانی یەكێتیی نیشتمانیی كوردستان\nـ لەناو یەكێتیی نیشتمانیی كوردستان كرایە فەرماندەی كەرتی (6) لە تیپی (86) ی دەشتی هەولێر.\nـ دواتر شەهید دەگوازریتەوە بۆ كەرتی (2) تا دواجار لەساڵی (1987) دەگوازرێتەوە بۆ كەرتی (4)ی (بەردەباز)\nـ لەژیانی پێشمەرگایەتی بەشداری زۆربەی شەڕەكانی سنوری مەڵبەندی (3) ی هەولێری كردووە، لەوانە:\nلێدانی ئەمنەكانی ناو شاری هەولێر، گرتنی ناحیەی (بێتواتە)، لێدانی بیرە نەوتەكانی كەركوك، گرتنی (112) رەبایە، داستانی رزگاری شەڕی قەیوان ماوەت، شەڕی یانزە رۆژەی مەڵبەندی سێ، گرتنی ناحیەی (تەقتەق )، گرتنی قاتعی ئەبوجەعفەر مەنسوور)، گرتنی ناحیەی (هیران)، گرتنی هاوینە هەواری سەری رەش، لێدانی بیرە نەوتەكانی (ساقیە)، لێدانی رەبایەكانی هەولێر-پردێ، گرتنی سەیتەرەكانی سەر رێگای مەخمور-كارگەی قیڕ، گرتنی گوندی مەسلوبەو ناحیەی دێگەڵە.\nـ شەهید لەبەهاری 1991بەشدارییەكی بەرچاوی هەبوو لەراپەڕینە شكۆدارە مەزنەكەی خەڵكی كوردستان، بەشداریكردووە لە ئازادكردنی شاری هەولێر و كەركوكی قودسی كوردستان.\nـ لەداستانی دەربەندی كۆڕێ بەشداری كردووە و رۆڵی كارای بینیوە.\nـ هاوڕێی گیانی بەگیانی شەهید رێبازو مەلا سلێمان بوو، هەردەم لەگەڵ شەهید رێباز بەیەكەوە بوون.\nـ شەهید لەهێزی دەشتی هەولێر دەكرێ بە فەرماندەی بەتالیۆنی (7).\nـ شەهید لەناو شاری هەولێر پاراستنی هەموو دام و دەزگاكانی پێ سپێردرابوو، چونكە پیاوێكی دەستپاك و ئەمین بوو.\nـ شەهید لەبەرگریكردنی حكومەت وپەرلەمانی كوردستان لەبەرەكانی شەڕ لە پیرداود، بەرەنگاری رژێم بۆتەوە.\nـ دوا پلەی شەهید دەكرێ بە جێگری لیوای رۆژهەڵاتی هەولێر.\nـ لەژیانی پێشمەرگایەتی، شەهید دووجار بەسەختی بریندار بووەو چەندین جاریش بەسووكی بریندار بووە.\nـ شەشەمین شەهیدی خێزانەكەیانە.\nـ رۆژو مانگ و ساڵی شەهید بوون 27ـ12ـ1994\nـ شوێنی شەهید بوون: هەورازە نەفتە


پێکهاتنی کۆماری کوردستان، ئەو ڕووداوە سیاسی‌و نەتەوەییەیە کە دەهێنێ هەموو ساڵێ بە شانازییەوە یادی بکەینەوە. حیزبی دیموکراتی کوردستان، خەڵکی ڕۆژهەلاتی کوردستان‌و لەمەش زیاتر نەتەوەی کورد لە تەواوەتیی خۆی‌دا، هەر کامیان بە هۆ‌و دەلیلی تایبەت، لە سەریانە هەموو ساڵێ بەو پەڕی ڕێز‌و وەفاوە یادی ئەو ڕووداوە گرنگە بکەنەوە. حیزبی دیموکراتی کوردستان، حەقیەتی شانازی بە خۆی بکا، چونکە دامەزرێنەری ئەم دەوڵەتە پڕشوێنەوارە بووەو پێشەوای ئەم حیزبە، سەرۆکایەتیی ئەو کۆمارەی کردوە. خەڵکی ڕۆژهەڵاتی کوردستانیش، هەر وەک بە کردەوە سەلماندوویانە، لە شانازیکردن بەم ڕووداوە سیاسییە غافڵ نەبوون، چونکە کۆمار هەڵقووڵاوی ئیرادەی ئەوان‌و نوێنگەی ئارەزووی ئەوان بۆ ڕزگاربوون لە بندەستی بووە. دڵگەرم بە پشتیوانی‌و هاوکاریی ئەوان بوو کە پێشەوا قازی محەممەد‌و حیزبەکەی لە خۆیان ڕادی، دەست بۆ ئەم کارە گەوەرەیە - راگەیاندنی کۆماری کوردستان- ببەن. نەتەوەی کوردیش حەقی خۆیەتی دامەزرانی دەسەڵاتێکی نەتەوەیی لە بەشێکی نیشتمانەکەی‌دا، وەک یەک لە گەورەترین ڕووداوە سیاسییەکانی مێژووی خۆی لە سەدەی بیستەم‌دا چاو لێ بکا‌و بە شانازییەوە هەموو ساڵێ یادی بکاتەوە. چونکە بە دامەزرانی ئەو کۆمارە، پێگەیشتوویی سیاسی‌و نەتەوەیی خۆی سەلماند‌و بەردەوامیی خۆی لە سەر ئیرادەی ڕزگاری لە بندەستی‌و ڕاگەیاندنی دەسەڵاتی کوردی، جارێکی دیکەو ئەمجارەیان بە ناوەرۆکێکی نوێ‌و دەوڵەمەندەوە، دووپات کردەوە.


هۆشداری لەكاركەوتنی هێڵەكانی ئینتەرنێت و كارەبا و سەتەلایتەكان دەدرێت – تۆڕی میدیایی خەڵک\nهۆشداری لەكاركەوتنی هێڵەكانی ئینتەرنێت و كارەبا و سەتەلایتەكان دەدرێت\nلێكۆڵینەوەیەكی زانستی لە زانكۆی كالیفۆڕنیا ئێرڤن ئاشكرایدەكات، گەردەلولی بەهێزی خۆر كە بە ئاڕاستەی زەوی دێت ئەگەری هەیە ببێتەهۆی لەكارخستنی هێڵەكانی ئینتەرنێت و كارەبا و سەتەلایتەكان.\nئاژانسی ناسا بڵاویكردەوە، گەردەلولی خۆری یەكێكە لە دیاردە باوەكانی “كەشوهەوای واڵایی” و كاتێك دروست دەبێت كە خۆر لە ئەنجامی تەقینەوەی گەورەدا ڕێژەیەكی زۆر لە پلازما و وزەی موگناتیسی دەردەدات، ئەگەرچی ئەم گەردەلولانە مەترسی ڕاستەوخۆیان بۆ سەر مرۆڤ نییە، بەڵام كاریگەری دەخەنەسەر بواری موگناتیسی زەوی و دەكرێ ببنەهۆی ڕاوەستانی ئامێرەكانی تەكنەلۆجی.\nئاشكراشیكرد، ئەم گەردەلولانە دەبنەهۆی دروستبوونی دیاردەی سروشی سەرنجڕاكێشی ناسراو بە ئەورۆرا یاخود “تیشكی جەمسەری” كە تێیدا ئاسمانی ناوچەكانی نزیك لە جەمسەرەكانی ڕووی زەوی بە ڕوناكی سەرنجڕاكێش دادەپۆشرێن.\nبەپێی زانیارییەكان، خولی خۆر هەر 11 ساڵ جارێك لە بواری موگناتیسی خۆردا ڕوودەدات، پێشبینی دەكرێت ئەم خولەی ئێستا لە ساڵی 2025 بگاتە ترۆپك.\nبەگوێرەی لێكۆلێنەوەكەی زانكۆی كالیفۆڕنیا ئێرڤن، ئەگەری هەیە ئەو گەردەلولە خۆریانەی ئێستا كاریگەری زۆرتر بخەنەسەر ئەو هێڵانەی ئینتەرنێت كە لەژێر دەریادان، چونكە زۆرترین مەودایان هەیە، هەروەها لێكۆڵینەوەكە پێشبینی كرد ئەمریكا لە وڵاتانی ئەوروپا زیاتر زیانی بەربكەوێت لە ئەگەری ئەم گەردەلولانە.\nدكتۆر سانگیسا عەبدوجیۆسی بەرپرسی لێكۆڵینەوەكە ڕایگەیاند، دەكرێت هۆشداری بدرێت لەسەر ئەم گەردەلولانە نزیك 13 كاتژمێر بەر لە ڕوودانیان، بەڵام بەرگریكردن لێیان لەسەر زەوی سنووردارە و دەبێت ئامادەكاری بكرێت بۆ ئەگەری لەكاركەوتنی هێڵەكانی ئینتەرنێت.\nپێشتر گەردەلولی بەهێزی خۆر ڕوبەڕووی زەوی بووەتەوە بەڵام لە كاتێكدا كە مرۆڤایەتی وەكو ئێستا پشتی بە كارەبا و ئینتەرنێت نەبەستبوو. ساڵی 1859 گەردەلولێكی بەهێزی خۆری بواری موگناتیسی زەوی گرتەوە كە بووە هۆی لەكاركەوتن و گڕگرتنی چەندین هێڵی سیستەمی گواستنەوەی تێلەگرافی لە سەرانسەری جیهان.\nئەدهەم بارزانی: دواڕۆژێكی نەخوازراو چاوەڕوانی هەموومانە


کلیلی شیکاری هاوکێشە بیرکارییەکان بۆ گشت ئاستەکانی خوێندن – تۆڕی میدیایی خەڵک\n2019/10/06 - 11:40 PM\nماڵپەڕی cymath یەکێک لە بەهێزترین ماڵپەڕە جیهانییەکان تایبەت بە شیکارکردنی هاوکێشە بیرکاریەکان، cymath بریتییە لە پلاتفۆڕمێکی بەهێزی تەکنەلۆژی تایبەتە بە شیکارکردنی هاوکێشە بیرکارییەکان بۆ گشت ئاستەکانی خوێندن کە لەلایەن، کۆمپانیای cymathەوە بنیاد نراوە.\nبیرۆکە و ئامانجی دامەزراندی ئەم ماڵپەڕە خزمەتکردنە بە قوتابیانی زانکۆ و قوتابخانە لە پۆلی ١ ی بنەڕەتییەوە تاکو کۆتا ئاستی خوێندن بە شێوەیەکی بێ بەرامبەر.\nشایەنی باسە ئەم ماڵپەڕە ئەپی تایبەتی هەیە بۆ هەموو مۆبایلە زیرەکەکان کە سیستمی ئەندرۆید و ئای ئۆ ئێس بەکار دەبەن.\nبۆ دابەزاندنی نەرمەواڵەکە بۆ مۆبایلە زیرەکەنای ئەندرۆید ئەتوانن کلیک لە (داگرتن) بکەن.\nبۆ دامەزراندنی نەرمەواڵەکە بۆ مۆبایلە زیرەکەکانی ئای ئۆ ئێس ئەتوانن کلیک لە (داگرتن) بکەن.\nبۆ چوونە نێو ماڵپەڕی cymath کلیک بکە.


د. ئەنوەر شێخە پزیشکی پسپۆری نەخۆشی شێرپەنجە وەڵامی ئەو دەنگۆیانە دەداتەوە کە باس لەوە دەکەن کە ئەو ھۆکاری پەراوێزخستن تا داخستنی نەخۆشخانەی ھیوایە، ناوبراو دەڵێت، "من هیوام دروستکرد چۆن ویژدان و دەستم تێی دەچێت تێکی بدەم؟!"\nئاوێنە: چەند ڕۆژێکە ئەگەری داخستن و پەراوێزخستنی نەخۆشخانەی ھیوا کە تایبەتە بەچارەسەرکردنی توشبووانی شێرپەنجە بۆتە جێگەی باس و خواست لەتۆڕەکۆمەڵایەتییەکان و یەکێک لەو پزیشکانەی پەنجەی تۆمەتی بۆ درێژ دەکرێت، د. ئەنوەر شێخەیە کە خۆی یەکێکە لەدامەزرێنەرانی نەخۆشخانەی ھیواو لەئێستادا خاوەنی نەخۆشخانەیەکی تایبەتە لەشاری سلێمانی.\nتۆمەتبارکردنی ئەو پزیشکە تۆڕەکۆمەڵایەتییەکانی تێپەڕاندوەو پەرلەمانتارێکی پێشوی پەرلەمانی کوردستان ھێرشی توند دەکاتە سەر ئەو پزیشکەو تۆمەتباری دەکات بەپەراوێزخستنی نەخۆشخانی ھیواو ڕاکێشانی نەخۆشەکانی بۆ نەخۆشخانە تایبەتییەکەی خۆی.\nلەبەرامبەر ئەو تۆمەتبارکردنەی، د. ئەنوەر شێخە پزیشکی پسپۆری نەخۆشی شێرپەنجە دەڵێت، "من هێندێک ناساغم و لەئەمریکام، شەرتە هەر گەڕامەوە هەموو ژیانم تەرخان کەم بۆ محکمە و محامی تاکو سزای خۆی وەردەگرێت. دەبێت ئەو بوهتانە ناڕەوایانەی بسەلمێنێت."\nئاماژە بۆ ئەوەش دەکات کە ئەو خۆی نەخۆشخانەی هیوای دروستکردووە، "چۆن ویژدان و دەستم تێی دەچێت تێکی بدەم؟!"\nد. ئەنوەر شێخە دەنوسێت، "من لە ٣٪ی نەخۆشخانەکەم ئیشی شێرپەنجە دەکات و هەموو مانگ لە زەرەردایە! گەر ڤیلاشم وەرگرتبوو وعدی پیاو ئەیدەمە ئەو. حاڵمان بۆیە خۆشە پەرلەمانی وامان هەیە، من ژیانم کرد بەبەر خزمەتی شێرپەنجەی کوردستاندا چۆن دڵی هات وەها پێم بوەڕێت".


واشنتن ئێران بە هێرشکردنەسەر بنکەیەکی سەربازی وڵاتەکەی لە عێراق تۆمەتبار دەکات\n- 12/7/2019 12:00:00 PM 2115 جار خوێندراوەتەوە\nبەرپرسێکی وەزارەتی دەرەوەی ئەمریکا رایگەیاند، ئەگەری ئەوە هەیە ئێران بەرپرسیاری هێرشەکەی سەر بنکەی سەربازی بەلەد بێت، کە هێزە ئاسمانییەکانی ئەمریکای تێدایە و ئێوارەی 5ی ئەم مانگە بە دو موشەکە بە ئامانج گیراوە.\nدەیڤ شینکەر، یاریدەدەری وەزیری دەرەوەی ئەمریکا بۆ کاروباری رۆژهەڵاتی نزیک بە رۆژنامەنوسانی راگەیاندوە، "ئێمە چاوەڕوانی هەمو بەڵگەکان دەکەین، بەڵام ئەگەرێکی بەهێزیش هەیە کە ئێران لەو روداوە بەرپرسیار بێت".\nئێوارەی رۆژی پێنجی ئەم مانگە، دو موشەک ئاڕاستەی بنکەی سەربازی بەلەد کرا، کە هێزە ئاسمانییەکانی ئەمریکای تیادایە و دەکەوێتە دوری 80 کیلۆمەتر لە باکوری بەغدا، تائێستاش نازانرێت زیانە گیانی ومادییەکانی هێرشەکە چەند بون.\nرۆژی سێ شەممەی رابردوش پێنج موشەکە ئاڕاستەی بنکەی سەربازی عەین ئەسەد لە پارێزگای ئەنبار کرا، کە یەکێکە لە سەرەکیترین بنکەکانی هێزەکانی ئەمریکا لە عێراق و سوریادا، بەڵام هێرشەکە هیچ زیانێکی گیانی نەبو.\nبەڵگەی ڤیدیۆیی لەسەر تێكشكانی فرۆكە ئۆكرانیەكە بە موشەكی ئێرانی بڵاودەكرێتەوە\nئێران: زیاتر له 80 سه‌ربازی ئه‌مریكی كوژراون\nئیسرائیل پێگه‌كانی بزوتنه‌وه‌ی حه‌ماس بۆردومان ده‌كات\nئیمارات ئاماده‌یی بۆ هاوكاریكردنی چین له‌تێپه‌ڕاندنی كۆرۆنا ده‌رده‌بڕێت


چنار: شه‌ش ساڵه كۆمپانیای كۆڕه‌ك موزیك ئه‌مڕۆ و سبه‌ییم پێ ده‌كه‌ن و نایانه‌وێ حه‌قم بده‌ن ... چاوپێكه‌وتن: زانا دڵشاد دزه‌یی\nئه‌م چاوپێكه‌وتنه‌ی هونه‌رمه‌ند چنار له‌گه‌ڵ (سڤیل) ـدا هه‌فته‌یه‌ك پێش كۆچی دوایی باوكی ئه‌نجام دراوه، بۆیه وه‌كو ستافی (سڤیل) پرسه و سه‌ره‌خۆشی خۆمان ئاراسته چنار و بنه‌ماڵه‌كه‌ی ده‌كه‌ین، كه به هۆیه‌وه سه‌رجه‌م كاره هونه‌رییه‌كانی بۆ كاتێكی نادیار وه‌ستاندووه، هه‌رچه‌نده شه‌ش ساڵ به‌سه‌ر ئه‌لبوومی (دڵی من) تێپه‌ڕ ده‌بی و هیچ ئه‌لبوومێكی دیكه‌ی به‌رهه‌م نه‌هێناوه، به‌ڵام چنار به‌رهه‌مهێنانی ئه‌لبووم به مه‌رجی سه‌ره‌كی سه‌ركه‌وتنی هونه‌رمه‌ند نازانێت.\nسڤیل: گۆرانی (نا باوانم) سه‌ركه‌وتنێكی باشی به‌ده‌ستهێنا، بیرۆكه‌ی دروستبوونی ئه‌م گۆرانییه چۆن دروست بوو؟\nچنار: گۆرانی (نا باوانم) به هاوكاری له‌گه‌ڵ ده‌زگای هونه‌ری (كوردفۆكس) به‌رهه‌مهات له ساڵی ٢٠١٣ ئه‌م گۆرانییه له‌لایه‌ن ئاوازدانه‌ر (ئه‌فشین شوكر) پێشنیار كرا، كاتێك كه گوێبیستی بووم زۆر كارێكی جوان و سه‌ركه‌وتوو بوو له‌لام، چیرۆكی ئه‌و گۆرانییه زۆر له واقیعه‌وه زۆر نزیكه، زۆرجار له نێوان دوو خۆشه‌ویستدا روو ده‌دات، له هه‌مانكاتدا بێوه‌فایی و خۆشه‌ویستی تێیدا ره‌نگی داوه‌ته‌وه، له راستیدا بوونی به‌رهه‌مێكی له‌مجۆره كه باس له دڵشكاوه‌كان ده‌كات به‌هه‌مانشێوه كه باس له كه‌سه بێوه‌فاكان ده‌كات پێویست بوو له‌لام.\nسڤیل: دوایین ئه‌لبوومت له ساڵی 2008 بڵاوكرده‌وه، بۆچی شه‌ش ساڵه ئه‌لبوومی نوێت به‌رهه‌م نه‌هێناوه؟\nچنار: به‌ڕای من به‌رهه‌مهێنانی ئه‌لبووم مه‌رجی سه‌ره‌كی نییه بۆ سه‌ركه‌وتنی هونه‌رمه‌ند، راسته ئه‌لبوومم به‌رهه‌م نه‌هێناوه، به‌ڵام هه‌ر به‌رده‌وام بووم له كاری هونه‌ری و به‌پێی توانای خۆم هه‌وڵمداوه به‌شێوه‌ی Single به‌رهه‌می خۆم پێشكه‌ش به هه‌وادارانی خۆم كردووه.\nسڤیل: به‌ڵام بیستوومانه ئێستا سه‌رقاڵی ئه‌لبوومێكی نوێی، چۆن كارت بۆ ئه‌م ئه‌لبوومه كردووه؟\nچنار: خه‌ونی من بوو كاره‌كانم هه‌میشه له‌و ئاسته‌دا بووه كه ستایلێكی تایبه‌ت به خۆم هه‌بێت و بتوانیت نوێكاری و تازه‌گه‌ری پێوه دیار بێت له‌چاو كاره‌كانی دیكه‌م، هه‌روه‌ها ره‌نگدانه‌وه‌ی هونه‌ری كوردی كه‌م یان زۆر به‌شێكی گرنگی دیكه‌ی خه‌ونه‌كانمه بۆ كاره‌كانم، له ئێستادا زه‌حمه‌ته بڵێم كه‌ی ئه‌لبوومه‌كه‌م ته‌واوده‌بێت هه‌رچه‌نده زۆربه‌یان له رووی ئاواز و دابه‌شكردن و تێكست ئاماده‌ن، ئاوازه‌كان له‌لایه‌ن ئاوازدانه‌رانی به‌توانا و به‌ڕێز (م. بورهان موفتیزاده، هه‌ڵۆ قادر، ئاریۆس حه‌مه سه‌عید، كیا شادومان)\nسڤیل: ئه‌لبوومی 2008 له رووی فرۆشه‌وه سه‌ركه‌وتنێكی باشی به‌ده‌ستهێنا، به‌ڕێوه‌به‌ری كۆڕه‌ك موزیك گوتی "زۆرترین فرۆشی هه‌بووه"، به‌ڵام به‌پێی زانیارییه‌كانمان تائێستا حه‌قی خۆت له‌م ئه‌لبوومه وه‌رنه‌گرتووه ئه‌وه راسته؟\nچنار: ئه‌وه راسته، نه‌ك كۆمپانیای ناوبراو هیچ مافێكی ئه‌لبوومه‌كه‌ی نه‌داوه، به‌ڵكو به‌و هۆیانه‌وه نه‌شمتوانی هه‌ست به‌و سه‌ركه‌وتنه بكه‌م كه له به‌رهه‌مهێنانی ئه‌لبوومه‌كه‌م به‌ده‌ستم هێنا.\nسڤیل: به‌ڵگه‌ت بۆ قسه‌كانت هه‌یه؟\nچنار: به‌ڵێ به‌ڵگه هه‌یه، دیارترینیان ئه‌و گرێبه‌سته‌یه كه كاتی خۆی كاروباری ئه‌لبوومه‌كه‌مان له‌سه‌ر رێكخست.\nسڤیل: ئه‌ی بۆچی تائێستا بێده‌نگیت لی كردووه، ئایا تۆ خۆت كه‌متر نه‌بوویت؟\nچنار: بێده‌نگیم به‌و مانایه نه‌بووه كه كه‌مته‌رخه‌مم بووبێتم و هه‌ستم به مافی خۆم نه‌كردبێت، به‌ڵكو هه‌وڵمداوه تا هیوایه‌ك هه‌بێت ڕێز له‌و كۆمپانیایه بگرم كه هاوبه‌ش و هاوكارم بوو له بڵاوكردنه‌وه‌ی ئه‌لبوومه‌كه‌م.\nسڤیل: ئه‌گه‌ر دوای هه‌موو هه‌وڵێك نه‌توانی مافه‌كه‌ت وه‌ربه‌گریته‌وه، ئایا رێگه‌ی دیكه هه‌یه بیگریته‌به‌ر؟\nچنار: بێگومان كۆمپانیایه‌كی وا گه‌وره و به‌توانا له‌سه‌ر ئاستی كوردستان له ته‌نها كه‌سێك پێكنه‌هاتووه له ئێستادا باوه‌ڕم به‌وه هه‌یه كه له‌ناو ئه‌و كۆمپانیایه‌دا كه‌سانی تێدایه كه زۆر گه‌وره‌تر بیر ده‌كه‌نه‌وه له‌و گرفته‌ی كه من هه‌مه له‌گه‌ڵ كۆمپانیاكه‌دا.\nسڤیل: بۆ ئه‌مساڵ هیچ به‌رهه‌مێكی نوێت ئاماده‌یه؟\nچنار: دوا به‌رهه‌مم گوتنه‌وه‌ی یه‌كێكه له به‌رهه‌مه‌كانی گه‌وره هونه‌رمه‌ندی گه‌له‌كه‌مان مامۆستا (مه‌زهه‌ری خالقی) به‌ناوی (په‌پووله‌ی ئازادی) دابه‌شكردنی له‌لایه‌ن هونه‌رمه‌ند و ئاوازدانه‌ر (هێمن حوسێن) كاری بۆ كراوه، كاركردنم له‌سه‌ر ئه‌و به‌رهه‌مه‌ش ته‌نها له خۆشه‌ویستیمه بۆ ده‌نگی ئه‌و هونه‌رمه‌نده، جگه له‌وه‌ش باوكم زۆر هانده‌رم بوو بۆ گوتنه‌وه‌ی ئه‌و گۆرانییه، پشت به خودا له داهاتووییه‌كی نزیك به‌شێوه‌ی ڤیدیۆ كلیپ بڵاوی ده‌كه‌مه‌وه و پێشكه‌ش به هه‌وادارانی خۆمی ده‌كه‌م.\nسڤیل: له‌دروستبوونی گروپی داعش و هه‌ڕه‌شه‌كانیان بۆ سه‌ر هه‌رێمی كوردستان چ بۆچوونێكت هه‌یه، پێت وایه بتوانن بێنه ناو كوردستان، تۆ ئاماده‌ی به‌شه‌ڕ به‌رگری له كوردستان بكه‌یت؟\nچنار: وه‌كو ئاشكرایه داعش گروپێكی توندوتیژ و په‌یامیان كوشتنی مرۆڤایه‌تییه، ئه‌وان له‌ژێر ئالای ده‌وڵه‌تی ئیسلام و به‌ناوی خۆشه‌ویستن بۆ خوای گه‌وره خه‌ڵكی بێتاوان ده‌كه‌نه قوربانی. به‌بڕوای من ئه‌وه‌ش له‌گه‌ڵ هیچ دین و دینانه‌تێك نایه‌ته‌وه، له‌كاتێكدا خوا دینه‌كانی له‌به‌ر خۆشه‌ویستی خۆی بۆ مرۆڤه‌كان ناردووه تاوه‌كو یه‌كسانی و ئارامیان له‌سه‌ر زه‌وی بۆ به‌ده‌ست بێنی، ئه‌گه‌ر داوایه‌كم هه‌بی له‌خه‌ڵكی خۆشه‌ویستی كوردستان ئه‌وه‌یه كه هه‌ستی وڵاتپارێزی و مرۆڤ پاراستن له‌ئێستادا به‌هێز بكه‌ن، میلله‌تی كورد میلله‌تێكی موسلمانه ئیسلامه‌تی خۆیشی به خۆشه‌ویستی ده‌ربڕیووه، نه‌ك به رق و توند و تیژی.\nمن هه‌رگیز ناتوانم پێشبینی ئه‌وه بكه‌م ئه‌و گروپه بێنه ناو كوردستان و كوشتن و بڕین ده‌ست پێ بكه‌ن، ئه‌گه‌ر خوا نه‌كات ئه‌وه رووبدات و بوونی من له‌كوردستان گرنگ بێت ئاماده‌م به رووحم حزمه‌تی خه‌ڵكه‌كه‌م و كوردستانه‌كه‌م بكه‌م.\nسڤیل: ئه‌گه‌ر هه‌ڵه نه‌بم، له‌لایه‌ن كه‌ناڵێكه‌وه بیرۆكه‌ی پێشكه‌شكردنی به‌رنامه‌یه‌كت پێشكه‌ش كرا، به‌ڵام بۆچی تۆ ره‌تتكرده‌وه؟ ده‌كری ناوی كه‌ناڵه‌كه ئاشكرا بكه‌ی، بیرۆكه‌ی به‌رنامه‌كه چی بوو؟\nچنار: به‌پێی به‌رنامه‌یه‌ك له كه‌ناڵی زاگرۆس وه‌ك پێشكه‌شكار، یه‌ك له هۆكاره‌كان ئه‌وه‌بوو كه من له‌وكاته‌دا له ساڵی ٢٠١٢ خوێندكار بووم له یه‌كێك له زانكۆكانی سویدو ترسام كه داببڕێم له خوێندنه‌كه‌م، دواتر من كاره هونه‌رییه‌كانی خۆم به‌بێ گرێبه‌ست و پابه‌ندبوون به خاڵه‌كان ڕێكده‌خه‌م، دواتر ناتوانم به‌بێ بناغه‌و ورده‌كاری پلان دانان كارێكی له‌مجۆره بكه‌م كه ره‌نگه به‌هۆیه‌وه دڵی هه‌وادارانم له خۆم بڕه‌نجێنم.\nسڤیل: ئایا خوێندنه‌كه‌ت به كۆتایی نه‌هات؟\nچنار: خوێندنه‌كه‌م كۆتایی هات له بواری (Global Political) به‌شی (International migration and ethnic relations) به‌كالۆریۆسم هێنا، له پلانیشم دایه گه‌ر بوارم بۆ بڕه‌خسێت له داهاتوو ئه‌وا له‌هه‌مان بواردا ماسته‌ر ده‌خوێنم.\nسڤیل: تۆ كه‌سێكی زۆر هێمنی له قسه‌كردن، له‌دانیشتنه‌كانیش كه‌م قسه ده‌كه‌ی، ده‌كری به دوو رسته پێناسه‌یه‌كی (چنار) ـم بۆ بكه‌یت؟\nچنار: ره‌نگه هێمنی من به‌شێكی له‌به‌ر ئه‌وه‌بێت كه كه‌سێكی هه‌ڵه‌شه نیم له قسه‌كردن به‌و مانایه‌ی كه بیر ده‌كه‌مه‌وه له‌وه‌ی ده‌یڵێم، به‌ڵام هه‌ركاتیش پێویست بكات قسه ده‌كه‌م و هه‌میشه بۆچوونی خۆمم هه‌یه، هێمنی منیش ئه‌وه ناگه‌یه‌نێت كه من كه‌سێكی وشك بم و حه‌ز له قسه‌ی خۆش و جه‌وی خۆش نه‌كه‌م.\nسڤیل: ئه‌ی بۆچی زۆر كه‌م ده‌رده‌كه‌ویت له پرۆگرامه هونه‌رییه‌كانی كه‌ناڵه‌كان كه له بۆنه‌كان ئه‌نجام ده‌كرێن، هه‌روه‌ها له‌م فیستیڤاڵ و میهره‌جانانه‌ی كه له كوردستان ئه‌نجام ده‌درێن، هه‌روه‌ها چه‌نده‌ها بۆنه و ئاهه‌نگ ئه‌نجام ده‌درێن، به‌ڵام تۆ له‌ناو ئه‌و كارانه‌دا نابینرێیت وه‌كو هونه‌رمه‌ند؟\nچنار: من كه‌سێكم وڵاتی دایكمم خۆشده‌وێت و شانازی به بۆنه‌و یاده‌وه‌رییه پیرۆزه‌كانی ده‌كه‌م، جێگه‌ی شانازییه به‌شداربم به تایبه‌ت (نه‌ورۆز) . دیاره به هۆی سه‌رقاڵی و ژیانی تایبه‌تی خۆم و دووریم له وڵات ئه‌و ده‌رفه‌ته نه‌ڕه‌خساوه.\nسڤیل: ئه‌گه‌ر به یه‌كجاری گه‌ڕایه‌ته‌وه كوردستان ده‌توانی جگه له كاری هونه‌ری چ كارێكی دیكه بكه‌یت؟\nچنار: ئاواتم بوو بمتوانیبایه هه‌موو ژیانم بۆ هونه‌ره‌كه‌م ته‌رخان بكه‌م، به‌ڵام به‌هۆی ژیانی كۆمه‌ڵایه‌تی و خوێندن نه‌متوانیووه، بۆیه له پاڵ هونه‌ره‌كه‌م قوتابی زانكۆی سوێدم و له به‌شی كۆمه‌ڵناسی ده‌خوێنم، ئامانجیشم ئه‌وه‌یه وه‌ك توێژه‌رێكی كۆمه‌ڵایه‌تی له كوردستان كار بكه‌م له داهاتوودا، چونكه پێم وایه كوردستان پێویستی به پسپۆڕی زانستی هه‌یه له‌و بواره‌دا.


ئه‌مریكا.. ده‌یان هه‌زار كه‌س به‌شداریان له رێپێوانی ژناندا كرد\n- ده‌یان هه‌زار كه‌س كه به‌شداریان له رێپێوانی ژناندا كرد له ئه‌مریكا به‌تایبه‌تی له واشنتۆن و نیویۆرك پرۆتێستۆی سیاسه‌ته‌كانی حكوومه‌ته‌كه‌ی دۆناڵد تره‌مپ-یان كرد.\nHakan Çopur,İslam Doğru,Hemın Othman Mohammed | 20.01.2019\nده‌یان هه‌زار كه‌س كه به‌شداریان له رێپێوانی ژناندا كرد له ئه‌مریكا كه ئه‌مساڵ سێیه‌مینی رێكده‌خرێت، به خۆپیشاندان له سه‌رتاسه‌ری ئه‌و وڵاته‌دا به‌تایبه‌تی واشنتۆن و نیویۆرك پرۆتێستۆی سیاسه‌ته‌كانی حكوومه‌ته‌كه‌ی دۆناڵد تره‌مپ-یان كرد.\nخۆپیشانده‌ران كاته‌كانی به‌یانی زوو ده‌ستیانكرد به گردبوونه‌وه له ده‌ورووبه‌ری فریدم پلازا له واشنتۆنی پایته‌خت و پاشان به به‌رزكردنه‌وه‌ی دروشم و هوتافکێشان له به‌رده‌م تره‌مپ ئینته‌رناشناڵ هۆتێل كۆبوونه‌وه.\nخۆپیشانده‌ران به هوتافكێشان له‌باره‌ی سیاسه‌ته‌كانی حكوومه‌ته‌كه‌ی تره‌مپ سه‌باره‌ت به كۆچ، دیواری سنووری مه‌كسیك و یه‌كسانی ره‌گه‌زی، درێژه‌یان دا به رێپێوانه‌كه‌یان.\nرێكخراوه‌كانی كۆمه‌ڵگه‌ی مه‌ده‌نی موسڵمانی ئه‌مریكی پشتیوانیان له رێپێوانه‌كه‌ی واشنتۆندا كرد.\n- خۆپیشاندانه‌كانی نیویۆرك\nنوێنه‌ری دیموكراته‌كان له نیویۆرك، ئالێكساندریا ئۆكاسیا-كۆرتێز كه له هه‌ڵبژاردنه ناوه‌ندییه‌كانی شه‌شی تشرینی دووه‌م بۆ كۆنگرێس هه‌ڵبژێردرا و ناونیشانی گه‌نجترین ئه‌ندامی وه‌رگرتووه، به‌شداری له رێپێوانه‌كه‌ی نیویۆركدا كرد.\nخۆپیشانده‌ران به هوتافكێشان و به‌رزكردنه‌وه‌ی دروشمی "نه‌خێر بۆ دیوار، نه‌خێر بۆ تره‌مپ" و "تره‌مپ حكوومه‌ت بكه‌ره‌وه" پرۆتێستۆی حكوومه‌تیان كرد.\nخۆپیشانده‌ران كه ژماره‌یان نزیكه‌ی 20 هه‌زار كه‌س ده‌بوو، دوای خۆپیشاندانه‌كه‌یان به‌بێ هیچ رووداوێك بڵاوه‌یان كرد و كۆتاییان به‌خۆپیشاندانه‌كه‌یان هێنا.\nئه‌مریكا رێپێوانی ژنان\nنرخی به‌رمیلێك برێنت ٦٠ دۆلار و چوار سه‌نته\nحكوومه‌تی ئه‌مریكا ئیدانه‌ی هێرشکردنە سه‌ر كاروانێکی سوپای توركیای كرد


23/3/2019 09:24 AM\nتوێژینەوەیەكی نوێی ئەمریكی ئاشكرای دەكات كە كێشانی نێرگەلە چەندین زیانی تەندروستی هەیەو زیانی گەورە لە ترپەی دڵ و فشاری خوێن و گرتنی خوێنبەرەكان هەیە.\nتوێژینەوەیەكی نوێ كە لە زانكۆی كالیفۆریای لۆس ئەنجلۆس لەسەر 48 كەس ئەنجامدراوە كە هیچ كێشەیەكی تەندروستیان نەبووەو پێشتریش جگەرە كێش نەبوون، دواتر خراونەتە ژێر چاودێریيەوە كە چەند جارێك نێرگەلەیان كێشاوە. بەڵام پێشئەوەی بخرێنەژێر تاقیكردنەوەكە پشكنینی لێدانی دڵ و فشاری خوێن و جوڵەی خوێنبەرەكانیان كردووە.\nلە ئەنجامی تاقیكردنەوەكەدا توێژەرەوان بۆیان دەركەوت كە دوای 30 دەقیقە لە كێشانی نێرگەلە، بەكارهێنەران لێدانی دڵیان لە یەك خولەكەدا بەرزبۆتەوە بۆ 16 ترپە، هەروەها بە شێوەیەكی بەرچاو فشاری خوێنیان بەرزبۆتەوە.\nتوێژینەوەكە ئاماژە بەوەش دەكات كە كێشانی نێرگەلە بۆ ماوەی نیو سەعات، ئەوا چۆن جگەرەكێشان دەبێتە هۆی رەقبوونی دەمارەكان، بەهەمانشێوە نێرگەلەش هەمان زیانی هەیە، ئەمە لەكاتێكدایە كە هەندێك لەو كەسانەی نێرگەلە دەكێشن زۆرینەی جار لە سەعاتێك زیاتر نێرگەلە دەكێشن، بەمەش زیانەكانی دەبێتە دوو هێندە.\nلە كۆتايیشدا توێژینەوەكە رایگەیاند تێكەڵكردنی تامی میوەو (هەنگوین) دەبێتە هۆی زیاتر بڵاوبوونەوەی و گەنجان هاندەدات زیاتر بچن بەلای كێشانی نێرگەلەدا.


کوردیپێدیا - وەزیری سامانە سروشتییەکان بڕی 10 ملیۆن دۆلار لەسەر حسابی نەوت ئەخاتە سەر حسابی کۆمپانیای (ماس) کە کۆمپانیایەکی ئەهلییە.\n📝 وەزیری سامانە سروشتییەکان بڕی 10 ملیۆن دۆلار لەسەر حسابی نەوت ئەخاتە سەر حسابی کۆمپانیای (ماس) کە کۆمپانیایەکی ئەهلییە. | پۆل: بەڵگەنامەکان | زمانی بابەت: 🏳 کوردیی ناوەڕاست\nوەزیری سامانە سروشتییەکان بڕی 10 ملیۆن دۆلار لەسەر حسابی نەوت ئەخاتە سەر ح...\nئاشتی هەورامی وەزیری سامانە سروشتییەکانی حکومەتی هەرێم لە بەرواری 13-01-2013 بڕی 10 ملیۆن دۆلار لەسەر حسابی نەوت لە بانکی (کوردستان)ی نێو دەوڵەتییەوە، ئەخاتە سەر حسابی کۆمپانیای (ماس) کە کۆمپانیایەکی ئەهلییە.\nسوپاس بۆ کاک (ڕێبوار عەلی شامار) بۆ ناردنی بەڵگەکە.\n1. 👁 13-01-2013\n📅 رۆژی دەرچوون: 13-01-2013\n➕ ئەم بابەتە لەلایەن: (سەریاس ئەحمەد)ەوە لە: Apr 11 2016 7:22PM تۆمارکراوە\n✍ ئەم بابەتە بۆ دواجار لەلایەن: (سەریاس ئەحمەد)ەوە لە: Apr 11 2016 7:28PM باشترکراوە\n📷 فایلی وێنە 1.0.1 33 KB Apr 11 2016 7:22PM سەریاس ئەحمەد


یادکردنەوەی مەولوود بووەتە بەشێک لە کلتوری کۆمەڵگای کوردی - IUVMPRESS\nیادکردنەوەی مەولوود بووەتە بەشێک لە کلتوری کۆمەڵگای کوردی\nنیۆیۆرک تایمز: سه‌عوودیا پێویسته جێنشینێکی نوێ ده‌ستنیشان بکات\nوه‌زیرانی ده‌ره‌وه‌ی عێراق و سوریا کۆبوونه‌وه / گرنگی کردنه‌وه‌ی خاڵه سنورییه‌کانی نێوان هه‌ر دوو وڵات\nئێران کڕیاری نوێی بۆ نه‌وته‌که‌ی دۆزیوه‌ته‌وه\nنیۆیۆرک تایمز باس له شکستی سیاسه‌ته‌کانی تره‌مپ له دژی ئێران ده‌کات\nعێراقییه‌کان هه‌وڵی ده‌رکردنی هێزه سه‌ربازییه‌کانی ئه‌مریکا ده‌ده‌ن\nهۆمام حه‌مودی: دژایه‌تی گه‌مارۆکانی ئه‌مریکا ده‌که‌ین، وتووێژ تاکه چاره‌سه‌ری کێشه‌کانه\nڕۆحانی ڕایگه‌یاند: ئێران سه‌رکه‌وتووانه قۆناغی گه‌مارۆکان تێپه‌ڕ ده‌کات / ئه‌مریکا شکستی سیاسی هێناوه و په‌نای بۆ شه‌ڕی ئابوری بردووه\nسه‌رۆکی په‌رله‌مانی تورکیا دۆلار به تاکه هاوپه‌یمانی ئه‌مریکا ناو ده‌بات\nگاردیه‌ن کوشتنی خاشقچی به پیشانده‌ری ڕواڵه‌تی ڕاسته‌قینه‌ی بن سه‌لمان ناو ده‌بات\nبه‌رپرسێکی پێشووی قه‌ته‌ر: سه‌عوودییه‌کان به سیاسه‌ته هه‌ڵه‌کانیاندا بچنه‌وه\nسه‌در په‌یامێک ئاراسته‌ی لایه‌نه سوننه‌کانی عێراق ده‌کات\nوه‌زیری ده‌ره‌وه‌ی عێراق گه‌یشته سوریا و له گه‌ڵ ئه‌سه‌د کۆده‌بێته‌وه\nهه‌واڵێک و چه‌ند دێڕ شرۆڤه: له دۆسیه‌ی خاشقچی، تره‌مپ چۆن سزای سه‌عوودیا ده‌دات؟\nکۆبوونه‌وه‌یه‌کی چوارقۆڵی تایبه‌ت به سوریا به‌ڕێوه ده‌چێت\nهاوپه‌یمانی فه‌تح پاڵپشتی خۆیی بۆ به‌رهه‌م ساڵح ڕاگه‌یاند\n3 كانونی یه‌كه‌م 2017\nبە پێی ڕاپۆرتی جام کوردی بە گێڕانەوە لە ئاژانسی هەواڵی زاگرۆس، مامۆستا عەبدووڵا وەیسی وتی: یادکردنەوەی ڕۆژی مەولوود لە ژیانی کۆمەڵگای کوردەواری دا وەکوو بەشێک لە کلتوری کوردی لێھاتووە، لە ھەموو شوێنە گشتییەکان و لە مزگەوت و تەکیە و خانەقاکان ئەم یادە بە درێژایی مانگی مەولوود بەرز و پیرۆز ڕادەگیرێت.\nناوبراو وتی: پێویستە خەڵک زیاتر لە یادی مەولووددا بەشداری بکەن، لە ھەمان کاتدا بزانێت بۆ ئەو مەولوودە دەکات، بۆ ئەو مەراسیمە دەگێڕێت، زیاتر خۆشەویستی پێغەمبەری خودا لە دڵ و دەروونی ھەموو تاکێکی کورد زیادبێت، بەتایبەتی لەم ڕۆژانەدا ھاوکاری خەڵکی ئاوارە و لێقەوماو بکرێت شتێکی زۆر گرینگە، خەڵکێک لە بەر ھەر ھۆکارێک بێت ڕووی لە ھەرێمی کوردستان کردبێت، چ کوردانی سوریا بن یان چ برایانمان بن کە لە کەرکووک و دووزخورماتوو و ناوچەکانی تر ھاتبن زیاتر ھەوڵ بدەین دەستی ھاوکاریان بۆ درێژ بکەین، گرنگە ئەوە نیە کە چ سەرف دەکات لە مانگی مەولوود یان بە چ شێوەیەک مەراسیمەکە دەکات، گرنگ ئەوەیە کە بزانێت بۆچی دەیکات ئامانج ئەوەیە لە دوای زیندوو کردنەوەی ئەم یادە پابەندبێت بە ڕەوشت و کرداری پێغەمبەری گەورەی ئیسلام، حەزرەتی محەممەدی مستەفا (د.خ).\nپەیامی ئیسلام پەیامی خۆشەویستی مرۆڤایەتییە، وڵاتانی ئیسلامی مافی ڤیتۆیان لە ئەنجومەنی ئاسایشی نێودەوڵەتی هەبێت\nسیاسەتێکی سەرکەوتووی ئێران\nخوێندنی نێو ملوین منداڵی پەنابەرلە فیرگەکانی ئێران\nڕێبەری مەزنی شۆڕشی ئیسلامیی ئێران: گرینگترین پێداویستیی ئەمڕۆی جیھانی ئیسلام یەکگرتنی وڵاتانی ئیسلامییە\nبەڕێوەچوونی ڕێ وڕەسمی ڕێزگرتن لە کوژراوانی نەوتهەڵگری ئێرانی بە ئامادەبوونی سەرۆک کۆمار\nبوجەو بوارگە سەرسنوورییەکان، ناکۆکیی تازەی نێوان هەولێر و بەغدا\nئاڵۆزیەکانی هەرێمی کوردستانی عێراق\nچارەسەربوونی کێشەکانی هەرێم و ناوەند بە پێی دەستووری عێراقی\nئەمریکا و ئەوروپا دەیانەوێت ئەمنییەتی ھێزە ئیسلامییەکانی ناوچەکە تێک بدەن\nنێچیرڤان بارزانی دەبێتە پاڵەوانی ئاشتی و ئاوەدانی؟\nئێمە پابەندین بەوە کە بۆ سبەینێ و بۆ داهاتوو، دنیای ئیسلام بپارێزین و لە تەنیشت ئەوەش دا بەڵێنی دەدەین کە چوارچێوە گرینگەکانی ئیسلام لە سەرەوەی تێکۆشانی خۆمان دابنێین. هاتووین کە پارێزگاری لە جیهانی ئیسلام بکەین و لەسەر ئەو بنەمایە دەبێ بزانین کە زانایی هۆکاری تواناییە و، میدیا وەک یەکێک لە کەرەسەکانی گرینگی پەرەپێدانی ئیسلام بە ئەژمار دێنین. بە گوێرەی ئەو بنەمایە رەهەندی تێکۆشانی ئێمە یاسا و چوارچێوەی ئیسلامی و بەرژەوەندی ئۆمەتی ئیسلامێیە. ئێمە بە دوای بەرز کردنەوەی زانیارین لە بواری نێودەوڵەتی وە بۆ گەیشتن پێ ھەموو ھەوڵی خۆمان دەدەین. ئەرکی سەرشانی ئێمەیە لە ماوەیکدا کە دەستدرێژی وڵاتانی دەرەوە دژی وەڵاتە ئیسلامیەکان وە بە تایبەت بەرگری ئیسلامی بەردەوام دەبێت چالاک بین و لە رێگای بەرگری و بەرخودان لە ئیسلام و بایخەکانی ھەنگاو ھەڵبگرین. ئێمە باوەرمان ھەیە بە سەرکەوتن و رەونەقی جیھانی ئیسلام بۆ پێشکەوتن و یەکگرتوویی و دادپەروەری و ژیری. وە ھیوامان ھەیە بتوانین بۆ پێشکەوتن و بەرەو پێشچوونی ھەنگاو ھەڵبگرین.


🔤 لاڕەشە وشە و دەستەواژە\n📅 کاتی تۆمارکردن Feb 18 2011 11:08AM\nپێناسی رێزمانی:... پێناسی واتایی:... رستە:... [ زۆرتر... 👁] ✖ ✖ ✖ 0 3 ✔ 64% ✍ هـ.ب. 18-2-2011 11:08:11\n📅 کاتی تۆمارکردن Jul 3 2019 4:17PM\nلاڕەشە؛ جۆرە دەردێکە. [ زۆرتر... 👁] ✖ ✖ ✖ 0 1 ✔ 72% ✍ ز.س. 3-7-2019 16:17:08\n📊 لاڕەشە بەرهەمی گوێزی هەورامان لەناودەبات ئامار و راپرسی\n📅 کاتی تۆمارکردن May 6 2020 9:55AM\nبەرهەمی گوێز کە ئێستا یەکێکە لە سەرچاوەکانی داهاتی [ زۆرتر... 👁] ✖ ✖ 0 1 ✔ 99% ✍ ب.ج. 6-5-2020 9:55:37\n📊 نەخۆشیی لاڕەشە هەڕەشە لەسەر هەزاران دارگوێزی هەورامان دروست دەکات ئامار و راپرسی\n📅 کاتی تۆمارکردن Aug 3 2017 2:54PM\n👁 ئەم بابەتە 6,075 جار بینراوە\nڕۆژنیوز – هاوکار مستەفا بەهۆی بڵاوبونەوەی جۆرە نە [ زۆرتر... 👁] ✖ ✖ 0 0 ✔ 99% ✍ هـ.ب. 3-8-2017 14:54:57


زانیاری لەبارەی ناردنی 522 ملیار دینارەکەی مووچەی فەرمانبەران دەخرێتە ڕوو – رۆژنامه‌ی خه‌بات\nپەرلەمانتارێکی لیژنەی دارایی پەرلەمانی عێراق زانیاری لەبارەی ناردنی پارەی مووچەی فەرمانبەرانی هەرێمی کوردستان لەلایەن بەغداوە ئاشکرا دەکات.\nئیخڵاس سەباح دلێمی، پەرلەمانتاری فراکسیۆنی پارتی دیموکراتی کوردستان و ئەندامی لیژنەی دارایی لە پەرلەمانی عێراق بە (باسنیوز)ی ڕاگەیاند، مووچەی هەرسێ مانگی ئەمساڵ خەرج دەكرێت كێشەی نییە، گوتی: “بەغدا مانگانە 522 ملیار دینار بۆ مووچە دەنێرێت، بۆیە مووچەی ئەو سێ مانگەی ئەم ساڵیش خەرج دەكرێـت و كێشەی نییە”.\nگوتیشی: “فەرمانبەرانی هەرێمی كوردستان مووچەی تەواوی خۆیان بێ پاشەكەوت وەردەگرن، فەرمانی خەرجكردنی پارەش لە وەزارەتی دارایی عێراق دەرچووە، مانگانە پارەكە دەنێردرێت و وەزارەتی دارایی هەرێمی كوردستانیش بەپێی بەرنامەی خۆی مووچەی فەرمانبەران دابەش دەكات”.\nجەختیشی كردەوە، بەهۆی دواكەوتنی جێبەجێكردنی بودجە ناردنی پارە دواكەوت، گوتیشی: “ئێستا مانگانە پارەكە بۆ هەرێمی كوردستان دەنێردرێت و هیچ كێشەیە لە ئارادانییە”.\nپێشووتر ئەو پەرلەمانتارە ئاشكرای كردبوو، “هیچ مەترسییەک لەسەر مووچەی فەرمانبەرانی هەرێمی کوردستان نییە و ئەو لێدوان و زانیارییانەی هەندێک پەرلەمانتار و بەرپرس دەیدەن کە گوایە مەترسی لەسەر مووچەی فەرمانبەرانی کوردستان هەیە، ڕاست نین و مووچە و بودجە وەکو خۆی لەلایەن بەغداوە دەنێردرێن”.\nبابه‌تی پێشوو لە ھۆڵەندا پیاوێک لەنێو ترامێک تەقە لە سەرنشینەکان دەکات\nبابه‌تی دواتر پۆلیسى هه‌ولێر ده‌ستگیر كردنى باندێكى دزینى ئۆتۆمبێلی راگه‌یاند


حەمید باتاسی ، سەفەرێک لە باکووری وڵاتەوە – Knwe.org\nسەرەکی » وتار » حەمید باتاسی ، سەفەرێک لە باکووری وڵاتەوە\nشەھیدی ھەمیشە زیندوو حەمید محەمەد ئەحمەد ناسراو بە (حەمید باتاسی) لە باکووری کوردستانەوە ھاتۆتە باشوور و لە گوندی باتاس لەگەڵ ماڵی باپیرەم سەرھەنگ نیشتەجێ بووە.\nھاوتەمەنی باوکم بووە و پێکەوە ژیاون، لەکۆندا بە (حەمیدی تاسێ) دەناسرا، بەڵام دوای گیرسانەوەی لە باتاس بە (حەمید باتاسی) ناسراوە. ھەروەک لە باوکمم بیستووە، دوای دامەزراندنی پارتی دیموکراتی کوردستان پێکەوە کاری حزبییان کردووە و کادرێکی سەرڕاست و تێکۆشەرێکی راستەقینە و دڵسۆزێکی بەئەمەک و بێ ھاوتای رێبازی کوردایەتی بووە .\nنھێنی پارێز و ورەبەرز و کەڵە خەباتکارێکی بێ وێنە بووە.. کەسێکی دەگمەن بووە لە رەوشتی جوان و داوێنپاکی .. راستگۆ و وەفادار بووە. ماوەیەکی زۆر لە پەنجاکاندا بۆ کاری حزبی لە کەرکوک نیشتەجێ بووە، لەوێ لەگەڵ مامۆستا برایم ئەحمەد و مام جەلال و عومەر دەبابە و عەلی عەسکەری پەیوەندیی بەھێزیان ھەبووە.. ماوەیەکیش لە شاری موسڵ ژیاوە.\nلە ژیانی حزبایەتیدا و زیاتر لە خەباتی نھێنی و ژێرزەمینیدا کاری کردووە و مەینەت و ناخۆشیی ژیانی دەربەدەری و دەردەسەری زۆری بینیووە، بەڵام بە ورەیەکی بەرز و پۆڵایینەوە رووبەڕوویان بۆتەوە و ھەمیشە بە سەربەرزیی و سەرفرازییەوە لێی دەرچووە و نەسڵەمیوەتەوە و بەردەوام بووە لە کاری رێکخستن، بۆیە ناویان نابوو ھەڤاڵ مێروولە.\nلە دوای ساڵی ١٩٦٤ لەگەڵ مەکتەبی سیاسی مایەوە و درێژەی بە خەبات دا. لە ساڵی ١٩٧٤ پەیوەندیی بە شۆڕشەوە کردو لە فرۆشگەی شۆڕش لە شارۆچکەی چۆمان دامەزرا. دوای ھەرەسھێنانی شۆڕش گەڕایەوە ھەولێر و لەگەڵ دەستپێکردنەوەی شۆڕشی نوێی گەلەکەمان بە رابەرایەتی یەکێتیی نیشتمانیی کوردستان، پەیوەندیی بە شۆڕشەوە کرد تا رۆژی شەھیدبوونی لە مانگی شەشی ساڵی ١٩٧٧ لە ناوچەی چۆمان دەکەونە بۆسەی دوژمنەوە، یەک سات کۆڵی لە خەبات و بەرخۆدان نەدا لەپێناوی خاک و نیشتمان. سڵاو و دروود بۆ گیانی شەھیدی نەمر (حەمید باتاسی) و رەوانی شاد و ئارام .. گۆڕی پڕ لە رووناکی و گوڵ و چراخان بێت.


وه‌رپرس عه‌سایب ئه‌هل حه‌ق و ده‌سميه‌تده‌ريگى له خورماتوو ده‌ستگیر كريان\nشه‌فه‌ق نيوز/ وه‌رپرسيگ ناوچه‌يى له قه‌زاى خورماتوو له پاريزگاى سه‌ڵاحه‌دين، ئاشكراى ئه‌وه كرد و وت: هيزيگ ناوه‌ندى ك له به‌غداوه كلكرياوێد ئه‌را قه‌زاگه، وه‌پرس ميليشيايه‌يل عه‌سايب ئه‌هل حه‌ق ك قه‌يس خه‌زعه‌لى سه‌رۆكايه‌تى ئه‌كا وه‌ل يه‌كيگ له ده‌سميه‌تده‌ره‌يلێ له شاره‌گه ده‌سگير كردنه.\nله‌ى باوه‌ته‌و، محه‌مه‌د فايق وه‌رپرس وه‌رين ره‌سانن قايمقاميه‌ێ خورماتوو له لاپه‌ڕه‌ێ خوه‌ێ له فه‌يسبوك بڵاوكرياگيگ خسته‌سه‌ڕوێ و له‌ى ئاماژه وه ئه‌وه كردگه ك سه‌رچه‌وه‌يگ باوه‌ڕ وه‌پيكرياێ جه‌خت له‌وه ئه‌راێ كردگه ك وه‌رپرس عه‌سايب له قه‌زاگه ك ناسرياگه وه حه‌سه‌ن كه‌ريم ده‌سگير كرياگه.\nجى باسه، فايق باس له‌وه‌يش كردگه ك يه‌كيگ له ده‌سميه‌تده‌ره‌يل ئه‌و وه‌رپرس ناوبرياگيشه له هه‌مان وه‌خت ده‌سگير كرياگه وه‌ناو سه‌مير كه‌مال و يه‌يش ده‌رخست ك هيزيگ له جواودانه‌وه‌ى گورج هه‌ردوگيان ده‌سگير كردگه دوياى ره‌سينيان ئه‌را ناوچه له شوون چه‌ن رووژيگ.\nخاسسازى له‌باره‌ى بودجه‌ى سه‌ربازى وشدارى ئه‌ياد\nرافده‌ين وه‌جبه‌يگ تر له سلفه‌ى تازه له كارمه‌نده‌يل دابه‌شكرد


دوو کۆڵبەری کورد لە سەردەشت و بانە بریندار بوون\n10:27 - 11 سەرماوەز 2720\nڕۆژی دووشەممە ١٠ی سەرماوەز، کۆڵبەرێکی کورد بە ناوی "شیروان مووساپەنا" خەڵکی "نەڵاسـ"ـی سەردەشت، لە ئەنجامی تەقەی هێزە نیزامییەکانی حکوومەتی، لە سنووری ئەو شارە بریندار کرا.\nئەو کۆڵبەرە کوردە لە سنووری "نۆکانـ"ـی شاری سەردەشت بە بێ‌ئاگادارکردنەوەی پێشوو، لەلایەن هێزە نیزامییەکانی حکوومەتییەوە، تەقەی لێکرابوو و بۆ چارەسەری پزیشکی ڕەوانەی ناوەندی دەرمانیی لە شاری "قەڵادزێـ"ـی هەرێمی کوردستان، ڕاگوێزرابوو.\nلە هەمان ڕۆژدا، کۆڵبەرێکی دیکە بە ناوی "خزر ڕەسووڵی" خەڵکی شاری بانە، لە ئەنجامی ڕادوونانی هێزە نیزامییەکانی حکوومەتی لە سنووری "نەنوور"ی ئەو شارە، بەهۆی بەربوونەوە لە بەرزایی، بریندار بوو.\nئەو کۆڵبەرە بۆ چارەسەری پزیشکی ڕەوانەی ناوەندی دەرمانیی شاری بانە کرابوو.\nوێنە: شیروان مووساپەنا و خزر ڕەسووڵی


ترەمپ هەڕەشەی وێرانكردنی ئابوری توركیا دەكات\nدۆناڵد ترەمپ رایگەیاند ئەگەر توركیا لە سوریا هەر شتێك بكات كە سنور ببەزێنێت ئابووربیەكەی وێران دەكات.\nدۆناڵد ترەمپ سەرۆكی ویلایەتە یەكگرتووەكانی ئەمریكا لەهەژماری تایبەتی خۆی لەتۆڕی كۆمەڵایەتی تویتەر رایگەیاند: وەك پێشتر بەتوندی باسمكردوە، دووبارەی دەكەمەوە ئەگەر توركیا لە سوریا هەر كارێك ئەنجام بدات كە سنوور ببەزێنێت، ئابورییەكەی بەتەواوی وێران دەكەم و دەیسڕمەوە (پێشتریش ئەو كارەم كردووە).\nسەرۆكی ئەمریكا راشیگەیاندووە: پێویستە توركی و ئەوروپا و وڵاتانی تر گرنگی بە چەكدارە دەستگیركراوەكانی داعش و خێزانەكانیان بدەن، ویلایەتە یەكگرتووەكان كارێكی كردووە كە كەس نەیكردووەو كاتی ئەوە هاتووە ئەوانی تر بەرپرسیارێتی خۆیان لە پارێزگاریكردنی خاكەكەیان لە ئەستۆ بگرن.\nهەر دوای تویتەكەی ترەمپ، بەهای لیرەی توركی بەرامبەر دۆلاری ئەمریكی دابەزینی بەخۆیەوە بینی.


لە هەرێم ٢١ تووشبووی نوێ بە كۆرۆنا تۆماركراوە – تۆڕی میدیایی خەڵک\nخەڵك- ەشی هەواڵ\nوەزارەتی تەندروستی هەرێم ئاشكرای دەكات، كە 21 كەس لە هەولێر و سلێمانی تووشی ڤایرۆسی كۆرۆنا بوون.\nوەزارەتی تەندروستی هەرێم لە ڕاگەیەنراوێكدا ئاماژەی بەوەكردووە، لە پارێزگای هەولێر لە ئەنجامی پشكنینەكان (٢٠) حاڵەتی پۆزەتیڤ هەبووە لە گەڕەكی (سەیداوە، ڕۆشنبیری، پێشمەرگە، زین سیتی، زانكۆ، مامۆستایان) زۆربەی زۆریان بەركەوتەی تووشبووەكانی ھەردوو پرسەی ماتەمینی گەرەكی كارێزانی شاری ھەولێرن.\nئاشكراشی كردووە، لە پارێزگای سلێمانی (١) حاڵەتی پۆزەتیڤ لە بازیان تۆماركراوە، كە بەركەوتووی تووشبووانی پێشووە.\n “هێرشەكەی سەر كوڵەجۆ، بەڵگەی بەردەوامی مەترسییەكانی داعشە لەسەر ناوچەكە”


نرخی کاڵا بەرزدەبێتەوەو بەهای مرۆڤ دادەبەزێت لە کوردستان\nهاتنی داعش بۆ عێراق لە 2014 خاڵی وەرگەڕانی ئابوری بو لە کوردوستان، هەڵبەت بۆ دەسەڵاتدارانی سیاسی هەرێمی کوردستان زیاتر بو، ئەو کاتەی کورد بڕیاری تەواوەتی هەناردەكردنی نەوتیدا دەیزانی ئەو نەوتەی لە بەر دەستە بەشی بەڕێوەبردنی ناوخۆ ناکات، بەلام پشتی بەو پارەیە قایم بو کە لە بەغدادەوە دەهات.\nلەدوای هاتنی داعش و وەستانی هاتنی پارە لەبەغدادەوە دۆخی ئابوری تاک بەرەو خراپبون رۆشت لە هەرێمی کوردستان، سەرەتا بە پاشەکەوتی موچە پاشان بە لێبڕین، هاوتەریب بە دۆخی خەڵک دۆخی حیزبەکانی دەسەڵات و بنەماڵە سیاسیبەکان بەرەو هەڵکشان گەشەی کرد، نەوتی خۆماڵی لەو رۆژەوە بۆ میللەت بو بە دەردو بۆ دەسەڵاتداران بۆ بە کێوی تەڵا.\nبەرهەمهێنانی نەوتی کوردی و فرۆشتنی کەس نایزانێ دو بنەماڵەکە نەبن، هەمو هەوڵێکیان بۆ ئەوە بو شەرعیەت بدەن بەو دزینی نەوتەو دایان لە پاش رێکكەوتنی هەرێم و بەغداد.\nئەوەی بەدی دەکرێت نرخی نەوت بەرز بۆتەوە لە هەمان کات بەهای دینار کەمیکردوە لە ئاست دۆلاردا، نرخی هەمو کاڵایەکیش بەرزبونەوەی باشی بەخۆیەوە بینیوە، بەڵام بە ئاڕاستەی پێچەوانە بەهای مرۆڤەکان رۆژ لە دوای رۆژ کەم دەکات لە هەرێمی کوردستان.\nمرۆڤ لێرە لە دۆخی بێکاری دەژی لە دۆخی لێبڕینی موچە لە گرتن و زیندانیکردن لەسەر نوسین و خۆپیشاندان، تێکدانی رەوشی پەروەردەو بڵاوکردنەوەی بەدکاری لەناو کۆمەڵگا، زۆربونی رێژەی خۆکوشتن و کوشتن و پەلاماردان و دەستدرێژی سێکسی و رەوی گەنجان بۆ دەرەوەی وڵات، دروستکردنی دیواری گەورەی نێوان بەرپرسان و خەڵکی ئاسایی نەمانی یاساو پەرەسەندنی سوڵحی عەشایەری، هەمو ئەمانە لەپاڵ دەوڵەمەندبونی زیاتری دەسەڵاتداران و گەشەی نەوەکانیان و بەزاندنی یاساکان لەلایەن خۆیان و بنەماڵەکانیانەوە، قۆرخکردنی خۆشییەکانی ژیان و پێداویستییەکان بۆ خۆیان، دەستگرتن بەسەر سەرجەم جومگەکانی کۆمەڵگادا لە تەندروستی و پەروەردەو وەرزش و یاساو تەنانەت گۆرەپانی مردنیشدا.\nدەبینین لە دوای 2014 رۆژ لە دوای رۆژ هەمو شت گران دەبێت لە کوردستان، تەنها مرۆڤەکان رۆژ لە دوای رۆژ خوێنیان هەرزان دەبێت و بەهایان کەم دەکات، بە تەنها لە پێناو مانەوەی دەسەڵاتی بنەماڵەکان و خۆشبەختی نەوەکانی ئەواندا، دەبێت مرۆڤ بێ بەها بکرێت و بازار گرانتر.


مەترسیدارترین ئاماری كۆرۆنا لە هەرێم ڕاگەیەنرا - تۆڕی میدیایی خەڵک\nوەزارەتی تەندروستی هەرێم ئاشكرای دەكات، كە لە 24 كاتژمێری ڕابردوودا 1228 حاڵەتی تووشبوون بە كۆرۆنا تۆماركراوە و 15 كەسیش گیانیان لەدەستداوە.\nوەزارەتی تەندروستی حكومەتی هەرێم لە ڕاگەیەنراوێكدا ئاماژەی بەوەكردووە، 10176 پشكنین ئەنجام دراوە و دەركەوتووە لە هەولیر 179 كەس و سلێمانی 442 كەس و لە گەرمیان 69 كەس و دهۆك 477 و هەڵەبجە 38 كەس و ڕاپەڕین 23 كەس تووشی كۆرۆنا بوون.\nئاشكراشی كردووە، كە 406 كەس چاكبوونەوە و 15 كەسیش گیانیان لەدەستداوە، كە 7 كەسیان لە دهۆك بوون.